cinema: Ο μετρ της χρυσής εποχής του σινεμά\nΟ πιο εμπορικός σκηνοθέτης του κινηματογράφου μας, ο εμπνευστής του μιούζικαλ, που έχρισε αστέρες πολλούς νεαρούς ηθοποιούς, έσβησε στα 87 του προχθές το πρωί\nΟ Γιάννης Δαλιανίδης ήταν ηγετική μορφή του ελληνικού κινηματογράφου. Ηταν αυτός που όρισε τη χρυσή εποχή του, την εμπορική του ακτινοβολία. Ο ίδιος έχρισε αστέρες του σινεμά πολλούς νεαρούς ηθοποιούς και ακούραστα δούλεψε πάνω σε διαφορετικά κινηματογραφικά είδη: το δράμα, την κωμωδία, το μιούζικαλ, το αστυνομικό θρίλερ, βάζοντας σε όλα τη σφραγίδα του.\nΕζησε 87 χρόνια πριν αφήσει την τελευταία του πνοή, το πρωινό του Σαββάτου, στις 16 Οκτωβρίου, περιστοιχισμένος από αγαπημένα πρόσωπα στο Νοσοκομείο Μετροπόλιταν, όπου νοσηλευόταν τις τελευταίες ημέρες με νεφρική ανεπάρκεια και σοβαρά βεβαρημένη υγεία.\nΗ πολιτική κηδεία του θα πραγματοποιηθεί σήμερα, στις 3.00 μ.μ., από το Α' Νεκροταφείο Αθηνών. Η επιθυμία του ήταν αντί στεφάνων τα χρήματα να δοθούν σε παιδικές οργανώσεις.\nΠαραγωγικότατος και πολυσχιδής, άλλαξε το σινεμά στην Ελλάδα μεταφέροντας την αμερικανική κουλτούρα του "κινηματογράφου του είδους" στα εγχώρια δεδομένα. Η υπογραφή του ήταν εγγύηση και σημαντική όσο και της Αλίκης Βουγιουκλάκη. Τα μιούζικάλ του έκαναν πάταγο στο κοινό, την ίδια ώρα που το ελληνικό σινεμά βίωνε μια τεράστια αλλαγή ύφους και ρυθμών. Γεννημένος στη Θεσσαλονίκη στις 31 Δεκεμβρίου του 1923, ο Γιάννης Δαλιανίδης μεγάλωσε από θετούς γονείς και σπούδασε στη Δραματική Σχολή του Ωδείου Θεσσαλονίκης.\nΜετά την αποφοίτησή του πήγε στη Βιέννη, όπου σπούδασε χορό στη Σχολή Μούσλιγκερ. Ξεκίνησε ως χορευτής, χορογράφος και ηθοποιός στο μουσικό θέατρο με το καλλιτεχνικό ψευδώνυμο Γιάννης Νταλ, όμως γρήγορα τον κέρδισε το σινεμά. Το 1949 εμφανίστηκε ως ηθοποιός στην ταινία "Δύο κόσμοι", ενώ από το 1958 άρχισε να γράφει σενάρια. Το πρώτο του σενάριο ήταν για την ταινία "Το τρελοκόριτσο" και το πρώτο του σκηνοθετικό πόνημα ήταν, το 1959, η "Μουσίτσα".\nΤην ίδια χρονιά ακολούθησε η ταινία "Λαός και Κολωνάκι". Ως σεναριογράφος, ο ίδιος συνέχισε να γράφει σενάρια αισθηματικών κομεντί ή να διασκευάζει θεατρικά έργα και να τα σκηνοθετεί σε διάφορες εταιρείες, μέχρι το 1961. Τη χρονιά αυτή πέρασε το κατώφλι τής Φίνος Φιλμ. Το κοινωνικό δράμα "Κατήφορος" απογείωσε το όνομά του μετά την τεράστια επιτυχία του. Εκτοτε ο ακούραστος Δαλιανίδης δούλεψε κατ' αποκλειστικότητα στη Φίνος Φιλμ μέχρι το 1977, που γυρίστηκε η τελευταία ταινία της εταιρείας "O κυρ Γιώργης εκπαιδεύεται".\nΩς σκηνοθέτης ήταν ο πιο εμπορικός του ελληνικού κινηματογράφου, ενώ πίστεψε στα νέα πρόσωπα και συνεργάστηκε με τους σημαντικότερους συνθέτες, όπως ήταν ο Μάνος Χατζιδάκις, ο Σταύρος Ξαρχάκος, ο Μίμης Πλέσσας και ο Κώστας Καπνίσης. Χάρη σ' αυτόν γεννήθηκε το μιούζικαλ στο εγχώριο σελιλόιντ - το 1962 με το "Μερικοί το προτιμούν κρύο" που έσπασε τα ταμεία.\nΗ «σφραγίδα» του\nΤο στυλ του -ακίνητα πολύχρωμα πλάνα που παρέπεμπαν στην αισθητική του χολιγουντιανού τεχνικολόρ, χοροί και στιλιζαρισμένες πόζες των ηθοποιών- ήταν το σήμα κατατεθέν του. Ανάλογη ιλιγγιώδης επιτυχία συνόδευσε τα επόμενα μιούζικαλ που γύρισε, αναδεικνύοντάς τον σε μετρ του είδους και ταυτίζοντας το όνομά του μ' αυτό.\nΧαρακτηριστικό του ήταν ότι γύριζε αρκετές ταινίες κάθε χρονιά (τις περισσότερες σε δικά του σενάρια) χωρίς ποτέ να πέφτει από την κορυφή της εμπορικότητας. Το 1970 σήμανε το ντεμπούτο του στο θέατρο με το "Μαριχουάνα στοπ" και με το τέλος του εμπορικού κινηματογράφου πραγματοποίησε στροφή στην τηλεόραση το 1974 με το "Λούνα Παρκ", μια από τις πιο επιτυχημένες και μακρόχρονες τηλεοπτικές σειρές, σε σενάριο και σκηνοθεσία δική του.\nΑλλη επιτυχημένη του τηλεοπτική σειρά ήταν "Τα Λιονταράκια". Στις αρχές της δεκαετίας του '80 και μέχρι το 1985 καταπιάστηκε και με τις νεανικές κοινωνικές ταινίες, όπως ήταν τα περίφημα "Τσακάλια" το 1981. Ως δημιουργός, ο ίδιος επέδειξε σε κάθε χρονική περίοδο μοναδική ικανότητα να πιάνει τον παλμό της εκάστοτε γενιάς, γεγονός που αποδείχτηκε και με τις σειρές που γύρισε στην ιδιωτική τηλεόραση, όπως ήταν το "Ρετιρέ" και οι "Mικρομεσαίοι" αλλά και οι μεταφορές δύο βιβλίων - το "Τρίτο στεφάνι" του Κώστα Ταχτσή και "Το χρώμα του φεγγαριού" της Αλκυόνης Παπαδάκη, με τη μουσική επένδυση του Σταμάτη Κραουνάκη.\nΗ ΣΧΕΣΗ ΤΟΥ ΜΕ ΤΗ ΜΑΝΑ ΟΛΥΜΠΙΑ\nΟ Γιάννης Δαλιανίδης μεγάλωσε από τη θετή του μάνα Ολυμπία για να αναπτύξει μια ξεχωριστή συμπάθεια για τους ανθρώπους που μεγάλωναν υιοθετημένα παιδιά. Η ιστορία του με την πραγματική του μητέρα που, όπως λέει ο ίδιος εμφανίστηκε την εποχή της ακμής του για να καρπωθεί τα οφέλη, τον πλήγωσε πολύ. Προκειμένου να αφήσει τα γεγονότα πίσω του και να μπορέσει να ορθοποδήσει, πήρε την κυρία Ολυμπία και από τη Θεσσαλονίκη μετακόμισε στην Αθήνα όπου έκαναν μια νέα αρχή. Ερωτηθείς για τη ζωή του είχε πει: «Βαδίζω με το γήρας μου προς το τέλος πολύ ήσυχα και πολύ γεμάτος. Διότι έκανα αυτό που ήθελα, γιατί αγαπήθηκα πάρα πολύ και κυριαρχεί βέβαια η αγάπη αυτής της γυναίκας, της μητέρας μου».\nΓΝΩΡΙΣΕ ΤΗ ΜΕΓΑΛΗ ΟΘΟΝΗ ΣΤΗ ΘΕΣΣΑΛΟΝΙΚΗ\nΟ χορευτής που έγινε «ψυχή» του Φίνου\nΟ Γιάννης Δαλιανίδης ήταν ένας πολύ δημοφιλής δημιουργός που με το έργο του χάραξε αλλαγές στην πορεία της εγχώριας κινηματογραφικής παραγωγής. Ηταν όμως κι αγαπητός σε πολλούς άνθρωπος -μόνο καλά πράγματα άκουγες γι’ αυτόν από τον στενό του κύκλο- που γνώρισε τη δόξα παραμένοντας πάντα σεμνός και ταπεινός.\nΘεσσαλονικιός στην καταγωγή, μεγάλωσε με τη θετή μητέρα του Ολυμπία. Στα 10 του άρχισε να παίζει στο παιδικό θέατρο, ενώ ήταν και στη χορωδία της ΧΑΝ. Το καλλιτεχνικό στερέωμα τον μαγνήτιζε, φανερώνοντάς του τις μεγάλες του αγάπες: τον χορό, τον κινηματογράφο, το θέατρο.\nΤο σινεμά το γνώρισε παιδάκι σε έναν από τους χώρους της Διεθνούς Εκθεσης Θεσσαλονίκης που ήταν σαν αλάνα αλλά και στην πλατεία Αριστοτέλους, όπου υπήρχαν πέντε θερινοί κινηματογράφοι. Εκεί καθόταν πάντα στην πρώτη σειρά, εκεί ήρθε σε επαφή με τον χώρο εργασίας, καθώς δούλευε με αντάλλαγμα τις δωρεάν προβολές. Αργότερα, ένας φίλος που διδάχτηκε κλακέτες τον έφερε σε πρώτη επαφή με τον χορό, που σπούδασε αργότερα στη Βιέννη. Ο αχόρταγος όμως Γιάννης Δαλιανίδης ήθελε να τα γνωρίσει όλα. Ηθελε να παίζει, να σκηνοθετεί, να χορεύει, να τραγουδά, να γράφει όχι μόνο σενάρια αλλά και μουσική. Περιέργως, τον κέρδισε ο έρωτας της κάμερας.\nΞεκινώντας να σκηνοθετεί για το σινεμά, ανακάλυψε τη χαρά της δημιουργίας. «Ζούσα με την επιθυμία να γράψω, να δημιουργήσω, να φτάσω... Να βρίσκομαι στο πλατό. Να γυρίζω ταινίες... Κυνηγούσα τη χαρά της δημιουργίας - όποια ποιότητα κι αν είχε αυτή η δημιουργία...», είχε πει ο ίδιος σε συνέντευξή του στο περιοδικό «ΣΙΝΕΜΑ».\nΑπό την πρώτη στιγμή που ασχολήθηκε με το σελιλόιντ, ο Δαλιανίδης προτιμούσε το δράμα. Ο Φίνος μάλιστα του ζήτησε να γυρίσει μια ταινία σαν τους «Ζαβολιάρηδες», μια γαλλική παραγωγή που μιλούσε για τα νιάτα της εποχής και έκανε ιδιαίτερη επιτυχία στην Ευρώπη. Με το σενάριο του «Κατήφορου» που ο ίδιος έγραψε, ο Δαλιανίδης έκανε το πρώτο μικρό θαύμα του.\nΜάζεψε άγνωστους νεαρούς ηθοποιούς και χωρίς μεγάλα ονόματα (η Αλίκη Βουγιουκλάκη είχε αρνηθεί και η επιλογή της Τζένης Καρέζη απορρίφθηκε) ξεκίνησε κάνοντας δοκιμαστικά σε νέα κορίτσια. Από τα πολλά που είδε, επέλεξε τη 18χρονη Ζωή Κουρούκλη, που στα 16 της είχε πάρει το στέμμα της Σταρ Ελλάς. Της έδωσε κι ένα ψευδώνυμο -«Ζωή Λάσκαρη»- για να μην την μπερδεύουν με την τραγουδίστρια εξαδέλφη της και την έβγαλε στο προσκήνιο. Οσο για τον Νίκο Κούρκουλο, αυτός δεν ήταν μέσα στις προτιμήσεις του Φίνου που θεωρούσε απαράδεκτη τη συμμετοχή του ηθοποιού σε ταινίες μικρότερων εταιρειών παραγωγής. Πείστηκε να τον δεχθεί από μια φωτογραφία του σε θεατρική παράσταση.\nΗ πρώτη έξοδος της ταινίας στις αίθουσες στάθηκε αποτυχημένη. Με την επιμονή, παρ’ όλα αυτά του Φίνου, ο «Κατήφορος» επέστρεψε στους κινηματογράφους για να κόψει το 1961 στην Αθήνα και στον Πειραιά 161.331 εισιτήρια, αριθμός που την ανέδειξε σε πιο εμπορική ταινία της χρονιάς.\nΜε τα μιούζικαλ, από την άλλη, ο Γιάννης Δαλιανίδης ασχολήθηκε έχοντας το μεράκι του χορού. Για την ακρίβεια, δεν του άρεσε ο όρος μιούζικαλ, αλλά προτιμούσε να τα αποκαλεί μουσικές ταινίες. Η πρώτη του μουσική ταινία, το «Μερικοί το προτιμούν κρύο», είχε λίγη μουσική και χορευτικά. Αφού πέτυχε, οι απαιτήσεις για συνεχή παραγωγή ανάλογων φιλμ αυξήθηκαν. Και ο σκηνοθέτης φρόντιζε να έχει πάντα στα χέρια του μια καλή κωμωδία με τη συνδρομή των ηθοποιών του, όπως ήταν η Μάρθα Καραγιάννη, η Ρένα Βλαχοπούλου, ο Ντίνος Ηλιόπουλος, ο Κώστας Βουτσάς κ.ά.\nΗ ΦΙΛΜΟΓΡΑΦΙΑ ΤΟΥ\n1959 Eνας βλάκας και μισός\n1960 Κρουαζιέρα στη Ρόδο\n1961 Ο Κατήφορος\n1963 Ενα κορίτσι για δύο\n1964 Κάτι να καίει\n1965 Τέντυ μπόυ αγάπη μου\n1965 Ενα έξυπνο έξυπνο μούτρο\n1968 Ολγα αγάπη μου\n1968 Ενας ιππότης για τη Βασούλα\n1969 Οταν η πόλη πεθαίνει\n1969 Γυμνοί στον δρόμο\n1971 Το κοροϊδάκι της πριγκηπέσσας\n1971 Ο επαναστάτης ποπολάρος\n1972 Ο εχθρός του λαού\n1973 Είκοσι γυναίκες κι εγώ\n1981 Τα τσακάλια\n1983 Οι επικίνδυνοι\n1984 Ελα να αγαπηθούμε ντάρλινγκ\n1986 Περάστε φιλήστε τελειώσατε\nΚάθε ταινία μας γινόταν μια μεγάλη επιτυχία\n"Στην επαγγελματική καριέρα μας μάς αποκαλούσαν Διόσκουρους, γιατί όλα τα μιούζικαλ ήταν σε μουσική δική μου. Κάθε ταινία μας γινόταν μια μεγάλη επιτυχία, ένα νέο αστέρι", δήλωσε ο μουσικοσυνθέτης Μίμης Πλέσσας, επί σειρά ετών στενός συνεργάτης του Γιάννη Δαλιανίδη, προσθέτοντας: "Θα μου λείψει πολύ". "Εφυγε ένας από τους πιο λατρεμένους ανθρώπους στη ζωή μου", δήλωσε η επιστήθια φίλη του Μάρθα Καραγιάννη. "Με τον Γιάννη μέναμε στην ίδια γειτονιά... μ' έβγαλε στο σινεμά και σ' αυτόν χρωστάω την καριέρα μου. Αυτός είδε πάνω μου όλα όσα έγιναν μετά".\n"Ο Γιάννης Δαλιανίδης θα παραμείνει τόσο επίκαιρος και τόσο ζωντανός, όσο και οι ταινίες του, που έχουν κατακτήσει ξεχωριστή θέση στην καρδιά και στη ζωή των Ελλήνων", τονίζει μεταξύ άλλων στο συλλυπητήριο μήνυμά του το υπουργείο Πολιτισμού. Τα συλλυπητήριά τους για την απώλεια του δημιουργού εξέφρασαν τα κόμματα της Βουλής και ο δήμαρχος Αθηναίων, Νικήτας Κακλαμάνης.\n«Διαβάστε μας, έχουμε γούστο»...\nΗ ΓΝΩΜΗ ΤΟΥ για όλους και για όλα παρέμεινε έως το τέλος ξεκάθαρη, συμπυκνωμένη στο σημείωμα που έγραψε στην αυτοβιογραφία του «Ο κινηματογράφος, τα πρόσωπα κι εγώ», που κυκλοφόρησε το 2005 από τις εκδόσεις Καστανιώτη.\n«Ολοι εσείς που αγαπήσατε τον ελληνικό κινηματογράφο και τους ανθρώπους του, όταν διαβάζετε κάτι σχετικό (και ιδιαίτερα τις αυτοβιογραφίες τους), να κρατάτε «μικρό καλάθι», γιατί το ίδιο γεγονός ο καθένας το αφηγείται όπως τον συμφέρει, έτσι ώστε να ικανοποιεί το δόλιο το «εγώ» του. Αυτό ισχύει και για το δικό μου το βιβλίο. Όσο κι αν θέλω να είμαι αντικειμενικός -το θέλω άραγε;- την άποψη που με συμφέρει θα προβάλω. Μικρό καλάθι λοιπόν. Εμείς οι άνθρωποι του θεάματος είμαστε εγωκεντρικά πλάσματα. Το σύμπαν κινείται πέριξ του εαυτού μας. Αν ήταν αλλιώς τα πράγματα, δεν θα καταφεύγαμε σε αυτοβιογραφίες... Οπως και να ‘χουν τα πράγματα, διαβάστε μας. Εχουμε γούστο. Αλλωστε μας αγαπάτε. Δεν το ‘παμε;».\nΑΝΤΑ ΔΑΛΙΑΚΑ, ΕΘΝΟΣ, 18/10/2010


polka dots lady: Πού πήγε ο παππούς;-Εκδόσεις Παπαδόπουλος\nΠού πήγε ο παππούς; Όταν με ρώτησε πρώτη φορά με ξάφνιασε η ερώτηση, απάντησα είναι στον ουρανό ή κάτι τέτοιο. Επέστρεφε συχνά και με ξαναρωτούσε. Όποια απάντηση και αν έδινα δεν ήταν αρκετή. Ίσως επειδή δεν είχε καλυφθεί με την απάντησή μου. Για να είμαι ειλικρινής, οι απαντήσεις που δίνω δεν πείθουν ούτε και εμένα, αφού πραγματικά δεν ξέρω την αλήθεια. Απαντάω με βάση αυτά που πιστεύω και ελπίζω, αλλά δεν είμαι καθόλου σίγουρη.\nΕπέλεξα να "μιλήσω" για αυτό το πολύ ευαίσθητο θέμα μέσα από τις λέξεις ενός βιβλίου.\nΔιαβάσαμε το βιβλίο "Πού πήγε ο παππούς;" (Εκδ. Παπαδόπουλος) ένα βιβλίο που διαβάζεται πολύ εύκολα αφού πρόκειται για το διάλογο μεταξύ εγγονού με τη γιαγιά του. Ο εγγονός ρωτά και η γιαγιά απαντά.\n-Ναι, πήγε στον ουρανό.\nΟ εγγονός ρωτά, αν ο παππούς έχει πάει σε όλα αυτά τα όμορφα πράγματα που υπάρχουν γύρω μας και η γιαγιά πάντα απαντά.\nΗ Στέλλα Μιχαηλίδου σε αυτό το βιβλίο ακουμπά το ευαίσθητο θέμα της απώλειας και του θανάτου, δίνοντας φως και αισιοδοξία χωρίς να αναφερθεί σε λέξεις που στενοχωρούν ή αφήνουν πικρή γεύση.\nΗ ζωηρή και φωτεινή εικονογράφηση της Mariona Cabassa, ολοκληρώνει απόλυτα την ιστορία και το αισιόδοξο μήνυμα που θέλει να αφήσει στον αναγνώστη η συγγραφέας.\nΔιαβάσαμε το βιβλίο αυτό με συγκίνηση αλλά και με ένα αίσθημα παρηγοριάς να πλημμυρίζει τις καρδιές μας. Χρησιμοποιώ δε αυτόν τον αριθμό, γιατί το βιβλίο αυτό το χρειαζόμουν εξίσου το ίδιο με τα παιδιά μου τί και αν πια δεν είμαι παιδί.\nΕυχαριστώ πολύ τις Εκδόσεις Παπαδόπουλος για την εμπιστοσύνη που μου έδειξαν και για την έναρξη αυτής της συνεργασίας.\nΥ.Γ: Εγκαινιάζω σήμερα με αυτήν την ανάρτηση μια νέα στήλη στο μπλόκ "Διαβάζω", όπου θα μοιράζομαι μαζί σας βιβλία που διάβασα και αξίζει να μοιραστώ μαζί σας. Βιβλία που είτε έχω ήδη στη βιβλιοθήκη μου, είτε από συνεργασίες με εκδοτικούς οίκους.\nΒιβλιοδεσία: Σκληρό Εξώφυλλο -Ηλικία: 4+\nΣχήμα: 24x24 -Σελίδες: 32 -Βάρος:354\nΑναρτήθηκε από Polka dots lady στις 10:42 π.μ.\nM Koutsom 9 Φεβρουαρίου 2018 - 11:14 π.μ.\nΓεια σου Λαμπρινή μου και καλή αρχή στη στήλη βιβλίων! Αυτό το βιβλίο αν και δεν το έχουμε διαβάσει ακόμα, είναι ένα βιβλίο που έχω ακούσει πολλά θετικά σχόλια και θα ήθελα να αποκτήσουμε στην βιβλιοθήκη μας. Καλημέρα!\nPolka dots lady 9 Φεβρουαρίου 2018 - 9:28 μ.μ.\nΓεια σου Μαρία μου, σε ευχαριστώ για τα καλά σου λόγια. Ναι πραγματι και εμένα μου άφησε αυτήν τη θετική γεύση! Φιλια πολλά!


notioanatolika.gr - Φώτα 2021: Διπλή γιορτή για την αντιπεριφερειάρχη Οικονομικών και αναπλ. περιφερειάρχη, Νίκο Πέππα!\nΤρίτη, 17 Μαΐου 2022 08:10:59\nΦώτα 2021: Διπλή γιορτή για την αντιπεριφερειάρχη Οικονομικών και αναπλ. περιφερειάρχη, Νίκο Πέππα!\nΔημιουργηθηκε στις Τετάρτη, 06 Ιανουαρίου 2021 15:44\nΜε τον καλύτερο τρόπο γιόρτασε τα Θεοφάνεια του 2021 ο αναπληρωτής περιφερειάρχης και αντιπεριφερειάρχης Αττικής, Νίκος Πέππας.\nΛίγες ώρες πριν ανατείλει η μεγάλη ημέρα του αγιασμού των υδάτων, επέστρεψε στο σπίτι του η αγαπημένη μητέρα του μετά από πολυήμερη νοσηλεία στον Ευαγγελισμό λόγω κορωνοϊού.\nΗ ανάρτησή του στο προφίλ του σε μέσο κοινωνικής δικτύωσης δίνει ανάγλυφα της χαρά του ανδρός:\n«Από εχτές το απόγευμα (σ.σ.: Τρίτη 5/1/2021) η μητέρα μου επέστρεψε στο σπίτι, ΝΙΚΗΤΡΙΑ μετά από μία πολυήμερη μάχη με τον κορωνοϊό.\nΗ χαρά μου απερίγραπτη. Δεν υπάρχουν λόγια που μπορούν να εκφράσουν την ευγνωμοσύνη μου για την εξαιρετική επιστήμονα, ιατρό πνευμονολόγο επικεφαλής της Μονάδας Εντατικής Θεραπείας στον «Ευαγγελισμό» Αναστασία Κοτανίδου και όλους τους συνεργάτες της ιατρούς και νοσηλευτές καθώς και όλο το προσωπικό του νοσοκομείου για την επιστημονική προσοχή και φροντίδα που παρείχαν στον πιο σημαντικό άνθρωπο της ζωής μου.\nΤην ίδια όμως φροντίδα δείχνουν σε όλους όσοι δίνουν την μάχη με τον κορωνοϊό και αυτό είναι που κάνει το Ελληνικό σύστημα υγείας ξεχωριστό, καθώς πίσω από κάθε γιατρό και νοσηλευτή υπάρχει ένας πραγματικός Άνθρωπος.\nΈνα μεγάλο ευχαριστώ στον Περιφερειάρχη Αττικής και Ιατρό Giorgos Patoulis για την καθοριστικής σημασίας στήριξή του. Επίσης σε όλους τους υπηρεσιακούς συνεργάτες μου και τους συναδέλφους περιφερειακούς συμβούλους από την παράταξη μας.\nΘα ήταν άδικο να μην αναφερθώ στη Rena Dourou και τον Χρίστος Καραμάνος και άλλα στελέχη της αντιπολίτευσης στο Περιφερειακό Συμβούλιο, που παραμέρισαν την πολιτική μας αντιπαλότητα και επέδειξαν το ειλικρινές τους ενδιαφέρον τόσο για μένα, όσο και για τη μητέρα μου.\nΘέλω ακόμη να ευχαριστήσω στελέχη της κυβέρνησης και της τοπικής αυτοδιοίκησης επίσης για τη αμέριστη συμπαράσταση τους.\nΤέλος, βγαίνοντας από τη μάχη του κορωνοιού, θέλω να ευχαριστήσω τους συγγενείς μου, τις αδερφές της μητέρας μου και τους πολλούς φίλους που με τα μηνύματά τους έστελναν αδιαλείπτως τη θετική τους ενέργεια και την συμπαράστασή τους.\nΟ κορωνοϊός είναι μία απόλυτα μοναχική νόσος, το βίωσα εγώ πρώτος και στη συνέχεια ο άνθρωπος που με έφερε στη ζωή.\nΤο ηθικό δίδαγμα είναι πως αυτές τις στιγμές η αλληλεγγύη, είναι ο πιο σημαντικός παράγοντας για να παραμείνει η κοινωνία μας ενωμένη και να βγει περισσότερο ανθρώπινη από αυτή την περιπέτεια.\nΜέχρι να προχωρήσουν οι εμβολιασμοί σε ικανοποιητικό αριθμό του πληθυσμού, να είμαστε όλοι πολύ προσεκτικοί.\nΕμείς στην Περιφέρεια Αττικής με τις οδηγίες του Περιφερειάρχη μας και Προέδρου του Ιατρικού Συλλόγου Αθηνών Γιώργου Πατούλη θα πράξουμε ότι είναι απαραίτητο – όπως πράξαμε από την πρώτη στιγμή της εμφάνισης της πανδημίας – προκειμένου να στηρίξουμε τις κοινωνικές δομές και των 66 Δήμων της Αττικής και κάθε φορέα που δίνει μάχη στην υγειονομική κρίση.\nΚαλή χρονιά με υγεία – Εύχομαι Θεία Φώτιση σε όλο το κόσμο. Προχωράμε με Δύναμη και Πίστη».


Το νησί που κατοικείται μόνο από γυναίκες, υπάρχει και είναι στην Φινλανδία > Φούιτ.gr\n8 + 1 SOS tips για γιορτινά μαγειρέματα\nΊδρυση γραφείου για τον προσκυνηματικό τουρισμό στην Πιερία\nΟμελέτα με πατάτες και αλλαντικά\nΤο εορταστικό πρόγραμμα εκδηλώσεων του Συλλόγου Κρανοχωρίου “ΝΕΑ ΠΝΟΗ”\nΓιώργος Γκρίζης – Ανήμπορος (βίντεο)\nΒίντεο και φωτορεπορτάζ από τον αγώνα Ελπίδες Μεσοποταμίας- Νέστωρ Νεστορίου 1-0\nΦωτορεπορτάζ από το ντέρμπι Καστοριά-Λασσάνης\nΤώρα: Γουρουνοχαρά στη Βλάστη (φωτογραφίες)\nΓΠΟ Καστοριάς: Παρέμειναν αήττητες στην κορυφή, έσπασαν την παράδοση 0-5 στον Κιλκισιακό!\nΓ’ Εθνική: Απίστευτα επεισόδια και διακοπή στο Νίκη Αγκαθιάς – Αγροτικός Αστέρας! (αποτελέσματα – βαθμολογία – βίντεο)\nΒαλεντίνα Παπαδοπούλου: «Η «νέα» δημοτική αρχή ξεκίνησε νωχελικά δίχως στρατηγικό σχεδιασμό» (συνέντευξη)\nΈφυγε από τη ζωή ο Καστοριανός συγγραφέας Ανδρέας Ράδος\nΞεκίνησε η «Μαγική Λιμνοπολιτεία»! (φωτογραφίες – βίντεο)\nΞεσήκωσε ο Μιχάλης Χατζηγιάννης στο κατάμεστο πάρκο (φωτογραφίες – βίντεο)\nΤο νησί που κατοικείται μόνο από γυναίκες, υπάρχει και είναι στην Φινλανδία\nστα Κόσμος 5 Μαΐου 2019 18:30 0\nΤο όραμα της Κριστίνα Ροθ είναι μία φεμινιστική ουτοπία με πολλά προνόμια και εμμονή στην ευεξία.\nΗ πρώην επιχειρηματίας στον τομέα της παροχής συμβουλευτικών υπηρεσιών δημιούργησε στις ακτές της Βαλτικής Θάλασσας μία όαση επικεντρωμένη στην υγεία, όπου δεν επιτρέπονται οι άντρες.\n«Μόλις εμφανιζόταν ένας ωραίος άνδρας, οι γυναίκες έβαζαν κραγιόν. Η ιδέα, όμως είναι, «επικεντρώσου στον εαυτό σου, μην προσπαθείς να ανεβάσεις τα επίπεδα των ορμονών σου»» εξήγησε.\n«Αγαπώ τους άνδρες» είπε σε μία προσπάθεια να αποκρούσει την αναπόφευκτη κριτική ότι μισεί τους άνδρες. Στην πραγματικότητα, η Ροθ αποφάσισε να δημιουργήσει το νησί αποκλειστικά για γυναίκες, αφού ερωτεύτηκε έναν ντόπιο.\nΔεν της άρεσε αρχικά η ιδέα να αγοράσει ένα νησί – όχι επειδή δεν διέθετε το χρηματικό ποσό, αλλά επειδή πρόσφατα είχε αγοράσει έκταση γης στα νησιά Τερκς και Κέικος στην Καραϊβική. Όμως όταν είδε το νησί, πείστηκε να το αγοράσει.\nΞεκίνησε πρώτα το SuperShe, μια κοινότητα στο διαδίκτυο που συνδέει γυναίκες απ’ όλο τον κόσμο και τους παρέχει εργαλεία για να βελτιώσουν τις ζωές τους και να ανακτήσουν την υγεία τους. Δημιούργησε την κοινότητα, επειδή «είχε βαρεθεί να συναντά τον ίδιο τύπο ανθρώπων στα ίδια κοσμικά γεγονότα», όπως τόνισε.\nΕίναι μία κοινότητα, στην οποία συμμετέχουν γυναίκες που θέλουν να κάνουν την αλλαγή και να επιτύχουν το ακατόρθωτο. To SuperShe Island θα είναι η έδρα της κοινότητας SuperShe. Οι μέρες στο νησί SuperShe θα είναι γεμάτες με ήλιο, surf, υγιεινή διατροφή και γυμναστήριο.\nΌσο κι αν φαίνονται δελεαστικές οι διακοπές στο νησί των γυναικών, θα πρέπει να διευκρινιστεί ότι η Ροθ θα καλεί γυναίκες – μέλη της διαδικτυακής κοινότητας της, μετά από προσεκτική επιλογή. Για να αποβιβαστεί κάποια στο νησί θα πρέπει να κάνει αίτηση, να ελεγχθεί και να εγκριθεί.\nΓΥΝΑΙΚΑ ΚΟΙΝΩΝΙΑ ΠΑΡΑΞΕΝΑ ΦΙΛΑΝΔΙΑ 2019-05-05\nΛέξεις-κλειδιάΓΥΝΑΙΚΑ ΚΟΙΝΩΝΙΑ ΠΑΡΑΞΕΝΑ ΦΙΛΑΝΔΙΑ\nΣτο σφυρί πολύτιμα, εκκεντρικά κοσμήματα του Πρινς\n8 Δεκεμβρίου 2019 22:30\n«Tea Museum», για τη χαρά της απόλαυσης του τσαγιού (βίντεο)\n8 Δεκεμβρίου 2019 21:29\nΤα εγκαίνια του Κέντρου Ψυχολογικής Υποστήριξης & Συμβουλευτικής Παιδιών & Ενηλίκων «Alma» (εικονες)\n8 Δεκεμβρίου 2019 20:38\n8 Δεκεμβρίου 2019 17:00\n8 Δεκεμβρίου 2019 16:32\nJohn Lennon: Η δολοφονία ενός θρύλου\n8 Δεκεμβρίου 2019 15:31\nΦώτης Κουκουφίκας: Έτσι όπως το λες χρυσό μου : " " Ο Αγγελής μετά από 5 χρόνια...\nΑθανάσιος: Σίγουρα το αλκοόλ αυξάνει τις πιθανότητες εμπλοκής σε τροχαί...\nΣωστός: Κάποιοι από μας, πρέπει να φέρουν τον επιούσιο στο σπίτι και...\nΚατερινα: Δεν τα κατάφερε να μαζέψει κόσμο η Νέα Δημοτική Αρχη μετά απ...\nΑΣΤΑ ΒΡΑΣΤΑn: Πραγματικά ΄΄μαγικό ταξίδι΄΄ με αύξηση 40% στα δημοτικά τέλη...


Hellas Magazine Press: ΑΘΛΗΤΙΣΜΟΣ : «Ένα μήνα για να σωθεί η ΑΕΚ»\nΑΘΛΗΤΙΣΜΟΣ : «Ένα μήνα για να σωθεί η ΑΕΚ»\nΟξυγόνο 30 ημερών έχει στη… φιάλη η ΑΕΚ ώστε ν’ αποφύγει τον «πνιγμό», σύμφωνα με τον Ανδρέα Δημητρέλο.\nΜιλώντας στον NovaΣΠΟΡ FM 94,6, ο πρόεδρος της «Ένωσης» επιβεβαίωσε την τοποθέτηση του Θωμά Μαύρου πως το αργότερο που πρέπει να ‘χει βρεθεί λύση είναι στις αρχές Αυγούστου.\nΩς τότε χαρακτήρισε απαραίτητη τη συγκέντρωση μίνιμουμ 4-4,5 εκατ. ευρώ, προκειμένου -εκτός της Εφορίας- να καλυφθούν οι οφειλές και προς τους παίκτες.\nΓια την κατάληξη της προσπάθειας: «Χρειάζεται λίγος χρόνος για να εκτιμηθεί η κατάσταση. Είμαι αισιόδοξος από τη φύση μου και τον επόμενο μήνα θα συνεχίσω να κάνω ό,τι καλύτερο μπορώ ως πρόεδρος για την ομάδα. Θα κάνουμε ταμείο σε ένα μήνα και από ‘κει και πέρα θα κριθούν όλοι. Ποιοι είχαμε συμμετοχή, ποιοι δεν είχαμε και τι κάναμε. Και το κριτήριο του κόσμου δεν κάνει λάθος».


Vega Sicilia Unico 1994 | oinos\nΒΡΙΣΚΕΤΕ ΕΔΩ : oinos » Tastings » Vega Sicilia Unico 1994\nOn Ιούνιος 3, 2010\nΠεριοχή: Ribera del Duero/ Ισπανία\nΠοικιλία: 80% Tinto Fino, 15% Cabernet Sauvignon, Merlot 5%.\nΤο Unico είναι ένα κρασί αναφοράς του οινοποιείου Vega Sicilia, αν και μοιράζεται τον ιδιαίτερο χαρακτήρα του με τα υπόλοιπα κρασιά του οινοποιείου. Προέρχεται από τα παλαιότερα αμπέλια του κτήματος και διατηρεί τη ζωντάνια του χάρη στα καλά επίπεδα οξύτητας που διαθέτει. To Unico 1994, ωρίμασε σε μεγάλα ξύλινα βαρέλια για 24 μήνες, έπειτα 22 μήνες σε καινούρια δρύινα βαρέλια, 30 μήνες σε\nβαρέλια δύο έως τεσσάρων ετών και 30 ακόμα μήνες σε μεγάλα ξύλινα βαρέλια. Έχει χρώμα οπάκ πορφυρό και ένα θαυμάσιο μπουκέτο από το οποίο αναδύονται μοναδικά αρώματα μαύρων φρούτων, μαύρης σταφίδας, γλυκόριζας, σοκολάτας, καμένου ξύλου και νότες βανίλιας. Τέλεια ισορροπημένη παλέτα, τραγανή οξύτητα, γλυκές καλοδομημένες τανίνες, γεμάτο σώμα, αλκοόλ 13,5% και ατελείωτη φινετσάτη επίγευση. Ένα θρυλικό κρασί σε μία μεγάλη χρονιά που μπορεί να περιμένει υπομονετικά στο κελάρι σας για τα επόμενα 20 τουλάχιστον ακόμα χρόνια.\nΠοικιλίες/Tags: Cabernet Sauvignon, Merlot, Tinto Fino\nΑναρτήθηκε Πέμπτη, 3 Ιούνιος 2010, 23:40. Κατηγορία Tastings, Ερυθρά\n« Σε spec η LVMH\nΔιακρίσεις για το Κτήμα Αργυρού »


Πρωταθλητής με τη βούλα αναδείχθηκε ο Σκοπευτικός Σύλλογος Βόλου - e-thessalia.gr\nΠρωταθλητής με τη βούλα αναδείχθηκε ο Σκοπευτικός Σύλλογος Βόλου\nΒασίλης Κρίσιλας 8 Ιανουαρίου 2019, 13:23 8 Ιανουαρίου 2019 Έντυπη Έκδοση\nΠρωταθλητής Ελλάδας και τυπικά αναδείχθηκε ο Σκοπευτικός Σύλλογος Βόλου μετά τη διεξαγωγή του τελευταίου αγώνα της περιόδου. Αυτός είναι ο όγδοος πανελλήνιος τίτλος συνολικά για τον ΣΣΒ και ο πέμπτος συνεχόμενος.\nΜετά από πολλές αναβολές ολοκληρώθηκε το Πανελλήνιο Πρωτάθλημα σκοποβολής για το 2018, με τον τελευταίο αγώνα να διεξάγεται στον Βόλο. Εκεί ο Σκοπευτικός Σύλλογος Βόλου κατέκτησε ένα χάλκινο μετάλλιο στο ομαδικό στο στάνταρ πιστόλι ανδρών. Την ομάδα αποτελούσαν ο Παναγιώτης Καραγιαννέλος που ήταν 4ος με 539 πόντους, ο Βασίλης Σαντάρμης 11ος με 455 και ο Κωνσταντίνος Οδεμισιανός 16ος με 434.\nΗ ίδια ομάδα με μία αλλαγή πάλεψε, αλλά δεν μπόρεσε να ανεβεί στο βάθρο στο πιστόλι κεντρικής πυροδότησης ανδρών. Κατέλαβε τελικά την 5η θέση έχοντας την εξής κατάταξη ατομικά: Ο Παναγιώτης Καραγιαννέλος κατέλαβε την 9η θέση με 528, ο Δαμιανός Παπαϊωσήφ τη 12η θέση με 508 και ο Κωνσταντίνος Οδεμισιανός τη 15η θέση με 476 βαθμούς.\nΒέβαια ο Σκοπευτικός Σύλλογος Βόλου ήδη είχε εξασφαλίσει το πρωτάθλημα από την προηγούμενη φάση και απλά επικυρώθηκε η τελική βαθμολογία. Σ’ αυτή ο βολιώτικος σύλλογος πρώτευσε με 650 βαθμούς αφήνοντας πίσω τον δεύτερο με διαφορά 200 πόντων. Έτσι έφτασε στην κατάκτηση του όγδοου πανελλήνιου τίτλου συνολικά και του πέμπτου συνεχόμενου.\nΣτο μεταξύ η Σκοπευτική Ομοσπονδία Ελλάδας προκήρυξε το νέο πρόγραμμα του Πανελληνίου Πρωταθλήματος για το 2019. Η εκκίνηση θα δοθεί τον Απρίλιο και το φινάλε ορίστηκε για τον Σεπτέμβριο. Μάλιστα το νέο πρωτάθλημα θα πραγματοποιηθεί σε επτά φάσεις για πρώτη φορά και ο ΣΣΒ στοχεύει να συνεχίσει την κυριαρχία του. Για να συμβεί αυτό θα πρέπει ο σύλλογος να προχωρήσει στην ανανέωση του υλικού, ενώ σκοπεύει να συμμετάσχει σε αγώνες στο εξωτερικό.\nΘα πρέπει να αναφερθεί ότι εξαιτίας της κακοκαιρίας και των βλαβών που υπέστη το Σκοπευτήριο της Μαλακάσας αναμένεται να αξιοποιηθεί περισσότερο το Σκοπευτήριο της πόλης μας τη νέα χρονιά, τουλάχιστον για αγώνες του διαμετρήματος των 25 μέτρων. Στόχοι\nΕπίσης στην αρχή του 2019 θα λειτουργήσει το πρόγραμμα Δημοτικών Σχολείων. Εκεί τα παιδιά θα μάθουν από κοντά τα μυστικά της σκοποβολής, με τους ανθρώπους του ΣΣΒ να ελπίζουν ότι θα έρθει νέο «αίμα» στις τάξεις του, προκειμένου να συνεχίσει την επιτυχημένη παράδοση στο άθλημα.\nΞεχώρισε στον τελευταίο αγώνα ο Π. Καραγιαννέλος\nΣε αγώνες στη Σερβίας μετείχε ο Σ.Σ. Βόλου\nΣε διεθνές τουρνουά σκοποβολής που πραγματοποιήθηκε στη Σερβία έλαβε μέρος ο Σκοπευτικός Σύλλογος Βόλου. Οι αθλητές και αθλήτριές του είχαν τη δυνατότητα να αποκομίσουν πολύτιμες εμπειρίες απέναντι σε αντιπάλους από άλλες χώρες, με το επίπεδο να είναι αρκετά υψηλό. Το κόστος ήταν σχετικά μικρό και καλύφθηκε από τους γονείς των αθλητών.\nΜάλιστα στα αεροβόλου τουφέκια ο ΣΣΒ μετείχε με εφήβους και νεάνιδες, οι οποίοι διαγωνίστηκαν στις κατηγορίες ανδρών και γυναικών. Συνολικά έλαβαν μέρος 300 αθλητές, από τους οποίους οι 11 ήταν του Σκοπευτικού με τη συνοδεία του προπονητή Νίκου Μίχα και ορισμένων γονέων των αθλητών.\nΣτην πρώτη ημέρα των αγώνων έγινε το αγώνισμα mixed με ζευγάρι άνδρα και γυναίκας. Οι Καραγιαννέλος και Τάγκα ήταν 18οι στο αεροβόλο πιστόλι με 364 και 362 βαθμούς αντίστοιχα. Ακολούθησαν οι Βαρελά-Σγούρας στην 33η θέση με 791.9, οι Αϊδαλής-Πράγμα στην 34η με 785.6, οι Κατσούλη-Αθανασιάδης στην 35η με 778 και οι Γκαρέλη-Γκαρέλης στην 36η με 771.4.\nΣτη δεύτερη ημέρα στο αεροβόλο τουφέκι εφήβων ο Αϊδαλής ήταν 81ος με 587.5, ο Σιούρας 82ος με 586.7, ο Αθανασιάδης 86ος με 576 και ο Γκαρέλης 87ος με 566.6, ενώ στο αεροβόλο τουφέκι γυναικών η Μπαντώλα κατετάγη 66η με 604.7.\nΣτο αεροβόλο τουφέκι νεανίδων η Κατσούλη πήρε την 33η θέση με 604.8, η Βαρελά την 44η με 593.4, η Πράπα την 46η με 581.6 και η Γκαρέλη την 51η με 577.1.\nΌσον αφορά το αεροβόλο πιστόλι στους άνδρες ο Καραγιαννέλος ήταν 43ος με 556 και στις γυναίκες η Τάγκα 23η με 548 και η Χριστοδούλου 37η με 329.\nΤην τρίτη και τελευταία ημέρα πραγματοποιήθηκαν τα αγωνίσματα του αεροβόλου τουφεκίου ανδρών και γυναικών. Στους άνδρες ο Αϊδαλής τερμάτισε 66ος με 604.6, ο Σιούρας 72ος με 594.6, ο Αθανασιάδης 76ος με 590.2 και ο Γκαρέλης 78ος με 576.3. Στις γυναίκες η Μπαντώλα ήταν 63η με 608.6, η Βαρελά 66η με 605.9 με νέα ατομική επίδοση, η Γκαρέλη 74η με 593.6 (επίσης με νέο ατομικό ρεκόρ), η Κατσούλη 77η με 588.6 και η Πράπα 78η με 585.7.\nΤέλος, στο αεροβόλο πιστόλι ανδρών ο Καραγιαννέλος κατέλαβε την 39η θέση με 538 και στις γυναίκες η Τάγκα πήρε 33η θέση με 539 και η Χριστοδούλου την 34η με 534 βαθμούς.\nΠροηγούμενο ΆρθροΣεισμική δόνηση 2,1 Ρίχτερ το πρωί στον ΒόλοΕπόμενο ΆρθροΤο ΚΚΕ οργανώνει συνεστίαση στο … Τμήμα Χωροταξίας του Πανεπιστημίου


Ευτυχία Των Γυναικών Και Την Ευημερία Περιοδικό\nΚαπνιστή σαλάτα λουκάνικων - 5 απλές συνταγές\n15 καθαριστές καθρέφτη σπίτι - πώς να καθαρίσετε έναν καθρέφτη είναι εύκολο και απλό;\nΠώς να καθαρίσετε τον καναπέ στο σπίτι\nΧρονοδιάγραμμα παραγωγής για το 2019 - ώρες εργασίας, εργάσιμες ημέρες και αργίες\nLera Tumanova: Δεν μπορείτε να θέσετε όρια στον εαυτό σας, όλη η επιτυχία είναι πάντα μπροστά!\nΓλυκό κοτόπουλο κερασιών για το χειμώνα\nΤι όνειρα του χαμομηλιού\nΠοια απορρυπαντικά πλυντηρίων μωρών επιλέγετε;\nΛιπαρές γυναίκες που λάτρευαν οι άντρες σε όλο τον κόσμο\nΠώς να φορέσετε και με τι να συνδυάσετε τα ρούχα από το velveteen;\n10 νέα προϊόντα σε ινστιτούτα αισθητικής που κερδίζουν γρήγορα δημοτικότητα - περιποιήσεις προσώπου, σώματος και μαλλιών\nΠερπάτημα με τα πόδια για την απώλεια βάρους και την υγεία: πώς, πότε και πόσο να περπατήσετε για να χάσετε βάρος;\nΤι να μαγειρέψουν για το νέο έτος 2016 - τα πιάτα του αγαπημένου πιθήκου του νέου έτους\nΜολδαβική πιατέλα: πώς να φτιάξετε την τέλεια ζύμη και γέμιση; 7 συνταγές με φωτογραφίες\nΤι πρέπει να φοβηθείτε τον Ιανουάριο του 2019; Αστρολογικές προβλέψεις\nΠώς να πάρει εκδίκηση στον εραστή του αγαπημένου του άντρα χωρίς σκάνδαλο και αίμα - οδηγός για δράση\nΜοντέρνα μαγιό 2016 - νέα εποχή παραλίας\nΑνατολή ubtan - το κάνετε μόνοι σας\nΓιατί να μην κρατήσετε τους κάκτους στο σπίτι;\nDracaena - φροντίδα και καλλιέργεια στο σπίτι\nΟι καλύτερες θεραπείες για λεκέδες - συμβουλές νοικοκυρές\nΓιατί μπορεί να ζαλισθεί;\nΤα καλύτερα λαϊκά φάρμακα για τη θεραπεία κρυολογημάτων\nΚορυφαία 10 γυναικεία αυτοκίνητα του 2013\nΓιατί να μην κοιμηθούμε μπροστά από τον καθρέφτη\nΠόσο ενδιαφέρουσα είναι να γιορτάσουμε το Νέο Έτος στη Μόσχα το 2013;\nHenna για τα μαλλιά: ιδιότητες και μέθοδοι χρήσης\nΜπισκότο σε ένα πολυπαραγοντικό\nΠειθαρχικό παιδί και οικογενειακό παράδειγμα - πώς να διδάξουμε την πειθαρχία των παιδιών;\nΝερό καρύδας - ευεργετικές ιδιότητες και βλάβες\n12 διαφορές αγάπης από την αγάπη - πώς να καθορίσετε την αγάπη και να προστατευθείτε από τα λάθη στα συναισθήματα;\nΣτην καρδιά σχεδόν όλων των τραγουδιών, των ταινιών, των ποιημάτων και των βιβλίων είναι η αληθινή αγάπη. Αυτό το συναίσθημα τραγουδιέται από ποιητές και απεικονίζεται από καλλιτέχνες ανά πάσα στιγμή. Είναι αλήθεια ότι η αληθινή αγάπη συχνά συγχέεται με ένα άλλο συναίσθημα - με αγάπη. Πώς να υπολογίσετε - είναι το αίσθημα σας πραγματικό, και πώς να το διακρίνετε από τα πάθη, την αγάπη ή την αγάπη;\nΤα χαρακτηριστικά ηλικίας των παιδιών σε 4 χρόνια\nΤα παιδιά ηλικίας τεσσάρων ετών ανήκουν ήδη σε παιδιά προσχολικής ηλικίας: ένα παιδί αποκτά τις πρώτες ιδέες για τον κόσμο, οι οποίες θα επεκταθούν με την ηλικία. Τέσσερα χρόνια - ένα στάδιο γεμάτο ανακαλύψεις για τους γονείς και τα ψίχουλα. Και για να είναι επιτυχημένες οι ανακαλύψεις, θα πρέπει να βασίζεστε στα ηλικιακά χαρακτηριστικά του παιδιού, βοηθώντας τον να αναπτυχθεί.\nΟι καλύτερες συνταγές της ομορφιάς μετά από 40 χρόνια. Πώς να κρατήσετε τη νεολαία; Πραγματικές συμβουλές από τις γυναίκες.\nΜια γυναίκα θέλει πάντα να είναι θηλυκή και ελκυστική. Καθώς σε νεαρή ηλικία, όταν οι νέες ομορφιές αρχίζουν να τονίζουν την ομορφιά τους, αγωνίζονται με τα πρώτα προβλήματα ακμής και δερμάτων, αρχίζουν να ακολουθούν την εικόνα. Όταν οι γυναίκες φτάνουν στην ηλικία των σαράντα, εμφανίζονται προβλήματα διαφορετικού είδους. Και θέλω πραγματικά το πρόσωπό και το σώμα σας να φαίνονται πάντα υπέροχα.\nΣιμιγδάλι - συνταγές χωρίς σβώλους\nΤο σμήνος είναι χρήσιμο για παιδιά και ενήλικες, αλλά δεν τους αρέσει ο καθένας. Και όλα εξαιτίας των σβώλων που εμφανίζονται συχνά κατά τη διάρκεια του μαγειρέματος. Προσφέρουμε παρακάτω τις παρακάτω συνταγές σιγαρέτων χωρίς μάζα. Η κλασική συνταγή για τη χυλοπίτη χωρίς θρόμβους - είναι εύκολο! Απαιτούμενα συστατικά: 5 κουταλιές της σούπας. κουτάλια δημητριακών. λίτρο γάλακτος. άλας · ζάχαρη · βανιλίνη. βούτυρο\nΚορυφαίες θρεπτικές κρέμες μετά από 35 χρόνια - Top 10 θρεπτικές κρέμες για ώριμο δέρμα\nΚάθε γυναίκα θέλει να φαίνεται όμορφη και καλλωπισμένη, παρά την ηλικία της. Τα καλλυντικά για το πρόσωπο μετά από 35 χρόνια έχουν σχεδιαστεί για να θρέψουν, να βιταμίνη, να αποκαταστήσουν και να αναζωογονήσουν το δέρμα. Θα σας πούμε πώς να επιλέξετε μια κρέμα προσώπου μετά την ηλικία των 35 ετών, και επίσης να καθορίσετε ποια μέσα θεωρούνται τα καλύτερα από τις δημοφιλείς κριτικές.\nΤι όνειρα βρίσκονται\nΞαπλώσατε ποτέ σε ένα όνειρο; Το Nayava έρχεται μια περίοδο ηρεμίας, χαλάρωσης ή ασθένειας. Μερικές φορές αυτή η ενέργεια συμβολίζει βαθιά ενδοσκόπηση, κυριολεκτικά - φροντίδα στον εαυτό σας. Τα βιβλία των ονείρων θα αναλύσουν το γεγονός των ονείρων και θα καθορίσουν το τι ονειρεύεται. Σύμφωνα με το βιβλίο των ονείρων από Α ως το Ω, ονειρεύτηκα ότι ήμουν τυχερός να βρεθώ στον καναπέ;\nΜάθετε να διαβάζετε γρήγορα - μόνο 7 ασκήσεις για να αυξήσετε την ταχύτητα της ανάγνωσης\nΧρυσό γάμο - πώς να γιορτάσουμε, τι να δώσει;\nΚαρπούζι Jam - Συνταγές και Συμβουλές\nΣυνταγές για μπορς με εσπεριδοειδή - νόστιμες και υγιείς σούπες\nΑσπρόμαυρες εικόνες για νεογέννητα - τα πρώτα εκπαιδευτικά παιχνίδια του μωρού σας\nΚοτόπουλο Στήθος Schnitzel - 3 απλές συνταγές\nΑρνάκι αρνιών: νόστιμο και γρήγορο\nΤα καλύτερα σαμπουάν πιτυρίδας - τι να αγοράσετε;\nCopyright 2020 \_ Ευτυχία Των Γυναικών Και Την Ευημερία Περιοδικό


Η εξιλέωση του Ντέιβιντ Μπέκαμ : england365.gr\nΗ εξιλέωση του Ντέιβιντ Μπέκαμ\nENGLAND365 29.10.2013 | 13.14\nΛίγες μέρες μετά την κυκλοφορία της αυτοβιογραφίας του Σερ Αλεξ Φέργκιουσον που προκάλεσε πληθώρα αντιδράσεων, σειρά παίρνει ο Ντέιβιντ Μπέκαμ και αποσπάσματα από το νέο του βιβλίο δημοσιεύονται στους Times.\nTo γκολ που πέτυχε ο Ντέιβιντ Μπέκαμ κόντρα στην Ελλάδα και το οποίο χάρισε στα «λιοντάρια» την πρόκριση στο Παγκόσμιο Κύπελλο του 2002, παραμένει το χαρακτηριστικότερο της καριέρας του και όπως είναι φυσιολογικό κατέχει ξεχωριστή θέση στο βιβλίο του που κυκλοφορεί μέσα στην εβδομάδα.\n«Άκουγα τον ήχο από ένα τύμπανο σαν να ήταν ο μοναδικός σε όλο τον κόσμο και το υπόλοιπο γήπεδο φαινόταν εντελώς σιωπηλό, σαν να ήξερε ο καθένας ότι το επόμενο χτύπημα θα έκρινε το παιχνίδι.\nΟ Τέντι Σέρινγχαμ πήρε τη μπάλα και την έστησε στο σημείο που είχε γίνει το φάουλ στον Εμίλ Χέσκι από έναν Έλληνα αμυντικό λίγα δευτερόλεπτα νωρίτερα. Ένιωσα την αδρεναλίνη μου στα ύψη. Το ματς ήταν στο 93ο λεπτό και χάναμε 2-1. Αν δεν σκοράραμε τώρα, δεν θα προκρινόμασταν στο Παγκόσμιο Κύπελλο. Δεν άντεχα την σκέψη αυτή. Πήρα τη μπάλα από τον Τέντι και την επανατοποθέτησα. Δεν του άρεσε η παρέμβαση μου. “Το έχω, Ντέιβιντ. Ξέρω ότι μπορώ να το κάνω “ μου είπε. Όμως τίποτα δεν με σταματούσε από το να εκτελέσω εκείνο το φάουλ. Είχα αυτοπεποίθηση, ήμουν ήρεμος και σίγουρος. Ηξερα ότι μπορούσα να τα καταφέρω. Είχα ήδη αστοχήσει σε κάποια άλλα στο ματς, αλλά η αυτοπεποίθηση μου ήταν στα ύψη. Είχα ακόμη πολύ ενέργεια παρά το γεγονός ότι είμασταν στις καθυστερήσεις. “Είναι πολύ μακριά για σένα“μου είπε ο Τέντι. “Εμπιστεύσου με. Το έχω " του απάντησα.\nΕίχα κάνει σχεδόν ακριβώς το ίδιο ως πιτσιρικάς στις πρώτες μου σεζόν στη Γιουνάιτεντ. Ο Μπραιαν Ρόμπσον, που ήταν αρχηγός της ομάδας τότε, προπονούνταν μαζί μας γιατί μόλις είχε επιστρέψει από τραυματισμό. Κερδίσαμε ένα φάουλ στην άκρη της περιοχής και ο Ρόμπσον πήγε να το εκτελέσει, όμως του άρπαξα τη μπάλα “ Συγγνώμη αλλά εγώ τα εκτελώ αυτά συνήθως” του είπα.\nΟ Τέντι έβλεπε πως δεν θα υποχωρούσα και παρά το γεγονός ότι ήταν μεγαλύτερος και σοφότερος από εμένα απομακρύνθηκε. Ήμουν μόνο εγώ, η μπάλα και η απόσταση των 23 μέτρων που με χώριζαν από την αριστερή γωνία του τέρματος.\nΑυτό το φάουλ δεν ήταν μόνο για την Αγγλία, ήταν επίσης και για μένα. Ηταν για να μπει ένα τέλος στα τέσσερα χρόνια της πίκρας. Τέσσερα χρόνια στα οποία οι Αγγλοι οπαδοί –όχι όλοι, αλλά αρκετοί για να με πληγώσουν- φώναζαν τα χειρότερα προς εμένα ενώ αγωνιζόμουν για την πατρίδα μου.\nΤέσσερα χρόνια πόνου.\nΠήρα δυο βαθιές αναπνοές, κοίταξα την γωνία του τέρματος και άδειασα το μυαλό μου από οποιαδήποτε σκέψη εκτός από μια: “Θα σκοράρω “. Δεν υπήρχε αμφιβολία στο μυαλό μου, ούτε κάτι αρνητικό. Απλά ένα αίσθημα απόλυτου καθησυχασμού (…) Είχα εκτελέσει πολλά φάουλ όλα αυτά τα χρόνια. Όχι μόνο για τη Μάντσεστερ Γιουνάιτεντ ή για τις ομάδες του Λονδίνου που έπαιζα μικρός. Υπήρχαν και τα φάουλ που εκτελούσα στην αυλή του σπιτιού μου ή στο πάρκο μαζί με τον μπαμπά μου, όπου το καθένα από αυτά έστελνε την Αγγλία στο Παγκόσμιο Κύπελλο ή χάριζε στη Μάντσεστερ Γιουνάιτεντ το Κύπελλο.\nΌταν ο μπαμπάς μου επέστρεφε από τη δουλειά, καθόταν ανάμεσα από εμένα και το τέρμα και με υποχρέωνε να περάσω τη μπάλα γύρω από το σώμα του. Ο κόσμος που μας έβλεπε νόμιζε ότι είμαστε τρελοί. Συνεχίζαμε μέχρι να πέσει ο ήλιος. Τα πόδι μου πονούσαν, όμως ο πατέρας μου έλεγε να συνεχίσω.\nΈπαιζα ακόμη και στο σπίτι. Αν και απαγορευόταν η μπάλα, συνέχιζα την προπόνηση κλωτσώντας τα αρκουδάκια στο δωμάτιο της αδελφής μου. Αν είχα την ευκαιρία να μην πάω σχολείο και να παίζω από το πρωί μέχρι το βράδυ θα ήταν η καλύτερη μου. (…)\nΉταν σαν όλα αυτά τα χρόνια της αφοσίωσης μου με προετοίμαζαν για αυτή την στιγμή και γι αυτό αισθανόμουν σιγουριά για το φάουλ αυτό.\nΟ χρόνος έμοιαζε να κυλά αργά. Το τύμπανο συνέχιζε να χτυπά και η ένταση ανέβαινε.\nΈκανα λίγο αριστερά. Από την στιγμή που κλώτσησα τη μπάλα –είναι αυτό το περίεργο που συμβαίνει μερικές φορές στο ποδόσφαιρο- ήξερα ότι θα καταλήξει στα δίχτυα.\nΕίναι εκπληκτικό όταν σουτάρεις τη μπάλα με τον τρόπο που θέλεις. Όταν το κάνεις σωστά, ελάχιστα αισθάνεσαι το χτύπημα. Είναι λες και κλωτσάς ένα φτερό.\nΌπως η μπάλα κατευθυνόταν στην αριστερή γωνία, πριν καν καταλήξει στα δίχτυα, είχα φύγει προς τη γραμμή του πλαγίου φωνάζοντας από χαρά. Η ησυχία αντικαταστάθηκε από ένα εκκωφαντικό πανηγυρισμό.\nΠήδηξα στον αέρα και προσγειώθηκε και στα δυο μου πόδια, άνοιξα τα χέρια και αγκάλιασα το πλήθος. Αισθανόμουν υπέροχα που σκόραρα, και ειδικά στο Ολντ Τράφορντ το οποίο ήταν σαν το σπίτι μου.\nΑλλά αισθανόμουν και κάτι ακόμη. Είχα παλέψει πολύ σε εκείνο το ματς. Για κάποιο λόγο είχα τεράστια αποθέματα ενέργειας. Έτρεχα, έκανα τάκλιν, κυνηγούσα, ακόμη δοκίμασα και πράγματα που δεν είχα ξανακάνει. Ο κόσμος έβλεπε τι σήμαινε για μένα να παίζω με την εθνική ομάδα.\nΤο γκολ ήταν το …κερασάκι στην τούρτα. Ήταν σαν όλες οι αμφιβολίες για μένα ως ποδοσφαιριστή και ως άνθρωπο να εξαφανίστηκαν στη στιγμή. Όλος ο πόνος, όλη η πίκρα, όλο το μίσος, όλες οι αντεγκλήσεις. Ηξερα ότι ένα από τα δυσκολότερα κεφάλαια στη ζωή μου έφτασε στο τέλος.\nΕπιτέλους με συγχώρεσαν»\nΤο βιβλίο του Ντέιβιντ Μπέκαμ κυκλοφορεί στις 31 Οκτωβρίου με τίτλο "David Beckham" και είναι ένα ταξίδι στα 20 χρόνια καριέρας του μέσα απο 150 φωτογραφίες.


NOBODY EXPECTS THE SPANISH INQUISITION* | Γκράνμα\nΓ.Γ. του ΚΚΕ\n«Η πιο ουσιαστική κριτική και βαθιά είναι όταν συμφωνείς με τη στρατηγική του Κόμματος. Γιατί τότε μπορείς να κρίνεις ουσιαστικά, όχι αυτός που διαφωνεί, αυτός που διαφωνεί δεν μπορεί να κρίνει γιατί κυριαρχεί η διαφωνία του. Κρίνει με βάση τη διαφωνία του. Αντίθετα, αυτός που συμφωνεί με τη στρατηγική, μπορεί να γίνει ο πιο σκληρός κριτής και του συγκεκριμένου καθοδηγητή και της ΚΕ. Γιατί έχει τη δυνατότητα και μπορεί να κρίνει αν ο καθοδηγητής στο κάτω κάτω τον καθοδηγεί και σωστά. Αυτός που διαφωνεί δεν μπορεί».\nΛοιπόν κριτική έχει δικαίωμα να κάνει οποιοσδήποτε. Αυτός που συμφωνεί με την τακτική και αυτός που συμφωνεί με την στρατηγική. Αυτός που διαφωνεί με την τακτική και αυτός που διαφωνεί με την στρατηγική και τελικά και αυτός που πιστεύει ότι ο σοσιαλισμός θα έρθει απο τον πλανήτη Άρη. Κομπρεμί και διαπραγμάτευση για το ποιός θα κάνει κριτική δεν μπορεί να υπάρχει.\nΔιότι απο εκεί και πέρα αν βάζεις σήμερα προαπαιτούμενα για το ποιός θα σου κάνει κριτική έχεις βάλει ήδη τις βάσεις για την δικτατορία -όχι- του προλεταριάτου αλλά επί του προλεταριάτου.\nΠοιός ορίζει για το αν συμφωνείς με την στατηγική του κόμματος;\nΟ πιο εύκολος κάθε φορά τρόπος θα είναι μια πλευρά με συγκεκριμένη αντίληψη να κατηγορεί μια άλλη ότι δεν συμφωνεί ή δεν πιστεύει στον στρατηγικό στόχο. Το βασικό είναι ότι εδω προσπαθεί η ηγετική αυτή ομάδα να αντικειμενικοποήσει μια πολιτική συζήτηση που έχει πολλές υποκειμένικες πλευρές.\nΓια παράδειγμα η στρατηγική του κόμματος είναι ο σοσιαλισμός όμως η γραμμή της σημερινής ηγεσίας του ΚΚΕ λέει ότι όποιος ύποστηρίζει το ΑΑΔΜ, όποιος υποστηρίζει την δυνατότητα πολιτικών συμμαχιών με τους οπορτουνιστές, όποιος πιστεύει ότι μπορεί να προκύψει φιλολαική κυβέρνηση, δεν υπηρετει τον στρατηγικό στόχο αλλά τον οπορτουνισμό.\nΣυμπληρωματικά και παράπλευρα με την συγκεκριμένη συζήτηση λέω ότι με βάση αυτή την λογική η σημερινή ηγετική ομάδα ισχυρίζεται όχι μόνο ότι οι διαφωνούντες δεν συμφωνούν με τον στρατηγικό στόχο αλλά ότι αυτά τα μέλη και τα στελέχη αποτελούν την πέμπτη φάλαγγα του οπορτουνισμού που ΅δουλεύει΅ για τον ρεφορμισμό και προωθεί την παναριστερά του ΣΥΝΑΣΠΙΣΜΟΥ, βλέπε εδώ.\nΈτσι λοιπόν , εξισώνεις την τακτική (παρεπιπτόντως εδώ διαστρεβλώνεις και την ίδια την τακτική όταν παρομοιάζεις το ΑΑΔΜ που εσύ πρότεινες με την κυβερνηση του Τσίπρα) με την στρατηγική και τελικά δια της διολίσθησης έχεις φτάσει στο επιθυμητό σημείο όπου κανείς δεν μπορεί να διαφωνεί για τίποτα.\nΣύμφωνα με τα παραπάνω και αν η (σκοταδιστική- μεσαιωνική, δογματική και ΕΠΙΚΙΝΔΥΝΗ για το εργατικό και για το κομμουνιστικό κίνημα) άποψη της γ.γ. του ΚΚΕ νομιμοποιηθεί στην συνείδηση των κομμουνιστών, τότε μέσα απο μια σειρά απο (υποκειμενικές έτσι και αλλιώς) κάθε φορά πολιτικές απόψεις θα έχουν δικαίωμα να δίνουν ή να αφαιρούν το δικαίωμα στην κριτική.\nΔιάφορες τέτοιες θεωρίες όπως της παραπάνω δήλωσης της γ.γ. είναι εντελώς καινούργιες για το ΚΚΕ και εκ του προχείρου δομημένες, γίνονται προκειμένου να αποδυναμωθούν και να απονομιμοποιηθούν οι φορείς των διαφορετικών απόψεων. Η συγκεκριμένη δήλωση προσπαθεί να προσφέρει ένα θεωρητικό υπόβαθρο στην πιο καθυστερημένη έκφραση αυτής της αντιπαράθεσης που έτσι και αλλιώς είναι δύσκολη. Πέρα όμως απο το πώς η αντίληψη αυτή θέλει να εμφανιστεί εδώ έχουμε να κάνουμε με καθαρό οπορτουνισμό, οπορτουνισμό τους καρπούς του οποίου θα τον βρίσκει μπροστά της διαρκώς η ηγεσία του ΚΚΕ γιατί όποιος χτίζει πάνω σε λαθροχειρίες και θεωρητικά κατασκευάσματα της στιγμής και της ¨ευκαιρίας¨ αυτά θα έχει συνοδοιπόρους του μέχρι τέλους.\n*NOBODY EXPECTS THE SPANISH INQUISITION: Χιουμοριστικό σκετσάκι των Μόντι Πάιθονς απο την εκπομπή Flying Circus του BBC. Για να το δείτε κάντε κλικ στην φωτογραφία.\n← Επισημάνσεις – Αρθρο του Προσυνεδριακού διαλόγου για το 19ο\nΟι αγώνες στα χέρια των εργαζομένων και των ανέργων, συγκέντρωση Κυριακή στις 18:00 →\n5 Σχόλια to “NOBODY EXPECTS THE SPANISH INQUISITION*”\nY Απρίλιος 5, 2013 στις 4:38 μμ #\nΚαι φυσικά η Αλέκα εννοεί εδώ – όπως πολλές φορές μας έχουν εξηγήσει ξεκάθαρα από τις σελίδες του «Ρ» ο Γόντικας, ο Μεντρεκάς και η υπόλοιπη τρελοπαρέα – ότι τον κομμουνισμό δηλαδή την αταξική κοινωνία, όπως και τη σοσιαλιστική δημοκρατία που είναι απαραίτητο προηγούμενο στάδιο, την έχει ως στρατηγικό στόχο μόνο το ΚΚΕ και κανείς άλλος. Όλοι οι άλλοι – και τώρα μάλλον και οι εσωτερικοί διαφωνούντες – απλά ψεύδονται όταν λένε το αντίθετο και ως εκ τούτου δεν έχουν δικαίωμα δια να διαφωνούν.\nΤο πιο σημαντικό κομμάτι της ομιλίας είναι το παρακάτω νομίζω:\n«όταν διαφωνεί κάποιος με το πρόγραμμα του Κόμματος, λέει εφαρμόζω τις αποφάσεις. Μα τις αποφάσεις και μάλιστα τις προγραμματικές – δεν λέω ένα συγκεκριμένο ζήτημα – άμα διαφωνείς δεν μπορεί να το κάνεις. Εδώ πρέπει να βάλεις δημιουργικό πνεύμα, μια τολμηρή κίνηση, μια προσαρμογή. Αμα διαφωνείς δεν μπορεί να το κάνεις. Αμα διαφωνείς με το πρόγραμμα, με τη λαϊκή συμμαχία, δεν μπορείς, όση καλή διάθεση να έχεις να εφαρμόσεις το καταστατικό, δεν γίνεται.» http://www.rizospastis.gr/story.do?id=7368651\nΕδώ γίνεται ταύτιση της συμφωνίας στη στρατηγική (=στο στρατηγικό στόχο = στον κομμουνισμό = στην αταξική – ακρατική κοινωνία) με το Πρόγραμμα. Το Πρόγραμμα ενός κόμματος όμως (και δη ενός ΚΚ) περιέχει πάντα το κύριο κομμάτι της τακτικής. Γι’αυτό και τα προγράμματα αλλάζουν και κανονικά αυτό δεν είναι παρά απολύτως λογικό. Αλλιώς από την εποχή του Μπαμπέφ, άντε και του Μαρξ άντε ζόρικα και του Λένιν δε θα χρειαζόταν να γίνονται πια προγραμματικά συνέδρια σε καμία χώρα.\nΕδω όμως λέγεται ότι όποιος διαφωνεί με το πρόγραμμα – δηλαδή με τις τακτικές επιλογές (έστω κι αν μακροπρόθεσμες) της πλειοψηφίας – δεν έχει στην ουσία κανέναν λόγο να παραμενει στο κόμμα, αφού δεν μπορεί να εφαρμόσει τίποτα.\nΑν πάρει κανείς τοις μετρητοίς την απίστευτη αυτή παλαβομάρα που λέγεται, τότε ο πρώτος που θα έπρεπε να αποχωρήσει από το ΚΚΕ είναι η ίδια η ΚΕ που κατέβασε μια πρόταση που ανατρέπει εκ βάθρων το ισχύον πρόγραμμα, το οποίο, όπως ειπώθηκε και στον προσυνεδριακό τουλάχιστον, εδώ και πολλά χρόνια δεν το εφαρμόζει.\nΗ Αλέκα απαιτεί απόλυτη στοίχηση με ένα πρόγραμμα που δεν έχει ακόμα εγκριθεί.\nλαθραναγνώστης Απρίλιος 5, 2013 στις 7:26 μμ #\n1.Σε ποιό σημείο ακριβώς γίνεται η ταύτιση της στρατηγικής με την ταχτική?\n2. Σε αυτή την παράγραφο που αναφέρεις, εγώ, αυτό που καταλαβαίνω είναι ότι η Αλέκα λέει ότι αν κάποιος δεν συμφωνεί με το πρόγραμμα του κόμματος στο σύνολό του, δεν μπορεί να κάνει χρέος την ανάγκη και να πει: «θα εφαρμόσω τις αποφάσεις επειδή με υποχρεώνει το καταστατικό».\nΑφ ενός μεν,πάντα θα υπάρχει το ενδεχόμενο να εφαρμόσει (ασυναίσθητα?) προσωπική πολιτική σε κάποιο θέμα και αφ ετέρου δε, δεν μπορεί να καταπιέζει τον εαυτό του σε τέτοιο βαθμό.\nΦέρνει δε σαν παράδειγμα αυτούς που ακόμα κι αν συμφωνούν 200% με την γραμμή, πολλές φορές κάνουν λάθη στο κατέβασμα της γραμμής στον χώρο τους.\n«Εδώ κάνουμε λάθη, πολλές φορές δεν μπορούμε να δώσουμε ολοκληρωμένα τη γραμμή του Κόμματος, που συμφωνούμε 200%. Και μπορεί ένας που διαφωνεί;»\nΤο κείμενο σίγουρα πάσχει σε αρκετά σημεία (εξ άλλου είναι και αποσπάσματα) και θέλει να είναι κανείς καλόπιστος και να γεμίζει τα κενά αντί να ψάχνει για αφορμές παρερμηνείας.\nΞέροντας τι κακόπιστη κριτική έχει να αντιμετωπίσει, έπρεπε η σύνταξη να το «χτενίσει» και όχι να κάνει μια απλή απομαγνητοφώνηση όπως φαίνεται ότι έγινε.\nΑλλά και πάλι, αν γινόταν «χτένισμα», έστω και με την επιμέλεια της Αλέκας, κάποιοι καλοθελητές θα λέγανε ότι άλλα είπε η Αλέκα στην ομιλία της και άλλα έγραψε ο «Ρ» διορθώνοντάς την.\nY Απρίλιος 5, 2013 στις 7:44 μμ #\nΌλο σαχλαμάρες είσαι ρε Λαθρά. Σα να μη καταλαβαίνεις ελληνικά.\nG Απρίλιος 6, 2013 στις 10:11 μμ #\nΕγω δεν καταλαβαινω γιατι και η ΑΝΤΑΡΣΥΑ και ο ΕΑ βαζουν μινιμουμ προγραμμα.\nΔηλαδη τωρα για να τα βρουνε κομμουνιστικες οργανωσεις μεταξυ τους το λογικο δεν ειναι να τα βρισκουνε στο μαξιμουμ?\nΝα τον βρασω τον εργατικο ελεγχο στις εθνικοποιημενες επιχειρησεις.Εγω θελω τα προιοντα τους να παρεχονται συμφωνα με τις αναγκες και ας μην υπαρχει καθολου ελεγχος.\nY Απρίλιος 6, 2013 στις 10:23 μμ #\nΤότε διαφωνούμε στο στρατηγικό στόχο στην ουσία G ! Ποιος θα ορίσει ποιες είναι ανάγκες αν αυτές δεν οριστούν μέσω του εργατικού ελέγχου αρχικά και μέσω της πλέριας εργατικής δημοκρατίας στη συνέχεια? (μέχρι την απονέκρωση του σοσιαλιστικού κράτους) Εσύ πιστεύεις ότι μπορεί μια «πάνσοφη» και ανεξέλγκτη καθοδήγηση («ας μην υπαρχει καθολου ελεγχος») να ορίσει τις ανάγκες και να σχεδιάσει την ικανοποίησή τους. Η εμπειρία του σοσιαλισμού του 20ου αιώνα μας δείχνει ότι αυτό δεν είναι δυνατό. Όσο η καθοδήγηση ξεφεύγει από τον εργατικό έλεγχο, τόσο απομακρύνεται από την ικανοποίηση των αναγκών των εργαζομένων και τελικά μετατρέπεται σε μια αναγεννημένη αστική τάξη. Σοσιαλισμός σημαίνει η εξουσία των εργαζομένων. Σοσιαλισμός χωρίς εργατικό έλεγχο δε μπορεί να υπάρξει. Ως εκ τούτου δε μπορούμε να φτάσουμε χωρίς εργατικό έλεγχο στον κομμουνισμό.


Rock ' N ' Roll Monuments - BELOW THE SUN – “Alien World” (Temple Of Torturous - 2017)\nMonday, 09 October 2017 19:04\nΕκπληκτική ατμόσφαιρα με φόντο το βαθύ σκούρο μπλε της ανεξερεύνητης πηγής ενέργειας των Ωκεανών.\nΤο “Alien World” βασίζεται στο μυθιστόρημα επιστημονικής φαντασίας “Solaris” του STANISLAW LEM.\nΈνα βιβλίο / μυθιστόρημα που έγραψε το 1961 και διερευνά τη φύση της ανθρώπινης μνήμης στο πλαίσιο σύνθετων επικοινωνιών μεταξύ μορφών ανθρώπινης και μη ανθρώπινης ζωής.\nΤο επίκεντρο στην ιστορία μας (στον δίσκο) είναι ένας ωκεάνιος πλανήτης ικανός να φέρει τις ανθρώπινες αναμνήσεις σε φυσική μορφή. Τα πελάγια θέματα που διερευνώνται από το βιβλίο συνεχίζονται μέσα από τη μουσική σαν έργο τέχνης που απεικονίζει μια εναλλακτική άποψη για τους ωκεανούς και τα μυστικά τους.\nΤης Γαίας ή οπουδήποτε αλλού στο υπαρκτό και μη υπαρκτό σύμπαν.\nΑυτό που δεν βλέπω… δεν σημαίνει αυτόματα ότι δεν υπάρχει…\nΤο δεύτερο album των Ρώσων metallers με συνεπήρε και με ταξίδεψε σε άγνωστα για μένα τοπία. Τόσο ηχητικά όσο και στιχουργικά.\nΔεν είναι μόνο η επική ατμόσφαιρα του δίσκου που το κάνει τόσο συναρπαστικό σαν άκουσμα. Δεν είναι ούτε η έκπληξη στο να εξερευνώ νέους ήχους για μένα. Άλλωστε έχω ακούσει και εμπεδώσει το ρεύμα του Oceanic Rock στο πετσί μου.\nΟι μουσικοί εδώ άσχετα με την ταμπέλα του Experimantal Post Metal που είτε οι ίδιοι είτε η εταιρία τους έχει κολλήσει για το που κινείται η μπάντα ηχητικά, δεν κρύβουν την αγάπη τους για το άγνωστο και την εξερεύνηση του. Πέρα από τις ταμπέλες οι BELOW THE SUN είναι μια μπάντα που ο κορμός και η φιλοσοφία της στέκεται στο Heavy Metal πρωτίστως και αυτό είναι που θα ακούσεις εδώ.\nΟι επιρροές τους ξεκινούν από ΑΗΑΒ στα ξεσπάσματα τους.\nPARADISE LOST στις μελωδίες τους.\nΤην κραταιά ψυχεδελική αύρα των PINK FLOYD.\nΤην Post ατμόσφαιρα των PELICAN και όχι αυτή των KHANATE.\nΣε όλα αυτά προσθέστε και την Doom κάθαρση και έχετε αυτό που μας προσφέρει η μπάντα από τα βάθη της Σιβηρίας.\nΤο “Alien World” ηχογραφήθηκε σε δύο διαφορετικά στούντιο στην πατρίδα του συγκροτήματος, στο Krasnoyarsk της ίσως πιο ψυγμένης περιοχής του πλανήτη (βλ. Σιβηρία).\nΔεν χρησιμοποιήθηκαν συνθεσάιζερ και τα λοιπά τρικ κατά τη διάρκεια της εγγραφής. Όλοι οι ήχοι έγιναν από κιθάρες, μπάσο, τύμπανα και φωνητικά. Μόνο κάποια μέρη επεξεργασμένα από pedal effects.\nΗ διαφαινόμενη ποιότητα, ο συνθετικός οίστρος, αλλά και το ταλέντο των τεσσάρων μελών του group γέννησε ένα album σκέτη περιπέτεια για όλους αυτούς που δεν ψάχνουν απλά για ένα ακόμα εύκολο άκουσμα. Απευθύνεται κατευθείαν σε όσους η μουσική είναι κάτι παραπάνω από ένα ευκολομνημόνευτο refrain ή θέμα στις κιθάρες.\nΚλειστοφοβικό και ακατανόμαστο στα όρια της μαύρης σύγχρονης ψυχεδέλειας. Όλα τα συστατικά εκείνα που παραπέμπουν στα καλύτερα του είδους βρίσκονται εδώ σε βαθμό παρεξηγήσεως.\nΗ Ambient αισθητική είναι σπαρμένη παντού στον δίσκο ο οποίος ζυγώνει την μια ώρα σε διάρκεια. Μέσα από της οχτώ συνθέσεις δεν μπορεί κάποιος να ξεχωρίσει έστω και μια ως καλύτερη από την άλλη. Αυτό θα ήταν πραγματικά άδικο και δεν θα μου έκανε καμία εντύπωση αν όλο το δημιούργημα τους κυκλοφορούσε κάτω από ένα μονοκόμματο τραγούδι. Αυτό βέβαια θα ήταν τρομερά αντιεμπορικό αλλά πιστεύω ότι ακόμα και έτσι δεν θα άλλαζε η γνώμη μου για την ποιότητα της μουσικής που συμπεριέλαβαν σε αυτό το μαύρο πανέμορφο concept.\nΟι μουσική τους άλλοτε βατή αλλά παράλληλα βάρβαρη θα σου προκαλέσει πολλά ερωτηματικά αλλά θα σου δώσει και απαντήσεις. Θα πεις ότι τελικά δεν είναι τόσο δύσκολα όλα στις μέρες μας. Θέλουμε και τα κάνουμε δύσκολα και εννοώ στην μουσική μας. Ιδέες και ταλαντούχοι μουσικοί υπάρχουν αρκεί να τους δώσουμε τον χρόνο και τον χώρο να δημιουργήσουν.\nΟι BELOW THE SUN δεν πρόκειται με αυτή την κυκλοφορία να γίνουν γνωστοί στο ευρύ κοινό γιατί ο δρόμος που διάλεξαν είναι δύσβατος προς την κορυφή. Όμως στο underground κίνημα θα γιγαντωθούν. Το αξίζουν να βρίσκονται ψηλά στις καρδιές των μη επιδερμικών με το Heavy Metal οπαδών ή των μονοδιάστατων μυαλών που το μόνο μέλημα τους είναι η καταστροφή των πάντων και τίποτα παραπάνω.\nΑν πέρυσι οι SCHAMMASCH με εκείνο το αριστουργηματικό “Triangle” μου άνοιξαν το κρανίο στα δυο, οι BELOW THE SUN το θεράπευσαν από τις πληγές. Και οι δυο αυτές μπάντες είναι άξιοι πρεσβευτές της απελευθερωμένης πλευράς της εγκεφαλικής μουσικής μας.\nVacuum – (Guitars, Mind)\nQuasar – (Guitars, Vocals)\nLightspeed – (Bass)\nVoid – (Drums, Overtone Singing, Addictive Instruments)


#Tags: EUROVISION | Ελένη Φουρέιρα\n13/05/18 • 10:16 | UPD 13/05/18 • 10:32\nΧαμογελαστή αλλά και συγκινημένη, η Ελένη Φουρέιρα δήλωσε τα εξής: «Σας ευχαριστώ πάρα πολύ! Είμαι τόσο χαρούμενη! Είναι τρελό! Το να βγαίνεις δεύτερος στην Eurovision είναι σαν να έχεις νικήσει. Σε ευχαριστώ πολύ Ισπανία και όλους όσοι με ψήφισαν! Είναι όνειρο! Είναι η καλύτερη θέση που είχε ποτέ η Κύπρος. Αισθάνομαι νικήτρια! Σας ευχαριστώ πάρα πολύ! Δεν μπορώ να σας περιγράψω πόσο φοβερά αισθάνομαι»!\nΚελαϊφι: «Μένει ο Νεϊμάρ, άμεσα ο νέος προπονητής»


.:BiblioNet : Bright Nights / Τερζίδης, Χρήστος\nΜυστικά της νύχτας\nISBN 978-960-9516-11-2, [Εξαντλημένο]\nΛαμπερές νύχτες. Εκτυφλωτικά φώια, υπέροχοι άνθρωποι. Κάθε λεπτομέρεια προσεγμένη, μια εικόνα τέλεια. Επιβλητικές παρουσίες, μικροί θεοί της νύχτας. Τέλεια μουσική, πλάσματα αέρινα. Γυναίκες που κόβουν την ανάσα, που δε θα τις άγγιζες ούτε στα όνειρα σου. Ένας κόσμος φτιαγμένος από όνειρα. Ο κόσμος των clubs των clubbers και των ανθρώπων που κρατάνε την εξουσία της νύχτας στα χέρια τους.\nΈνας από τους ανθρώπους που έχουν διαμορφώσει τις τάσεις στα ελληνικά clubs την περασμένη δεκαετία μας προσφέρει τη ματιά της κλειδαρότρυπας. Ο κώδικας της σιωπής σπάει και ένας insider αποκαλύπτει όλα όσα δε γνωρίζουμε για τον γοητευτικό αλλά και αινιγματικό κόσμο της νύχτας.\nΣυμφωνίες και άνθρωποι που ακροβατούν ανάμεσα στην επιτυχία και το θάνατο. Ναρκωτικά, εκμετάλλευση, ερασιτεχνική πορνεία. Εξουσία, διαφθορά και σχέσεις σε ελεύθερη πτώση, σε έναν κόσμο που μοιάζει με ζούγκλα. Οι "Υποχθόνιοι" του Κέρουακ στη σύγχρονη νυχτερινή Αθήνα.\nΜανίνα Ζουμπουλάκη, Βright Nights, "Athens Voice", τχ. 349, 2.6.2011


Σόιμπλε: Στόχος η επιστροφή της Ελλάδας στις αγορές — ΣΚΑΪ (www.skai.gr)\nΠΟΛΙΤΙΚΗΣόιμπλε: Στόχος η επιστροφή της Ελλάδας στις αγορές«Πρέπει να μελετήσουμε την έκθεση της τρόικας για να δούμε αν\nεφάρμοσε το δεύτερο πρόγραμμα, και μετά πρέπει να λάβουμε μια απόφαση.\nΣτόχος είναι η επιστροφή της Ελλάδας στις αγοράς» δηλώνει για τις\nδιευκολύνσεις στην εφαρμογή του προγράμματος που ζητά η Αθήνα.Χρησιμοποιείστε τα πλήκτρα ← → για να πλοηγηθείτε\n18/07/2012 - 10:36σχόλια 208425.1Ο Βόλφγκανγκ Σόιμπλε Την έκθεση της τρόικας, ώστε να εξεταστεί κατά πόσον επετεύχθησαν οι στόχοι από την Αθήνα, αναμένει το Βερολίνο όπως αναφέρει ο Βόλφγκανγκ Σόιμπλε σε συνέντευξή του στην εφημερίδα Rheinische Post.\n«Η Ελλάδα είναι ξεχωριστή περίπτωση. Πρέπει να μελετήσουμε την έκθεση της τρόικας για να δούμε αν εφαρμόστηκε το δεύτερο πρόγραμμα, και μετά πρέπει να λάβουμε -και να λάβουν (σ.σ η Αθήνα)- μια απόφαση. Στόχος είναι η επιστροφή της Ελλάδας στις αγοράς» δηλώνει.\n«Δεν υπάρχει απευθείας πρόσβαση των τραπεζών στο EFSF. Τα κράτη -και όχι οι τράπεζες- είναι υπεύθυνα για την εξυπηρέτηση των δανείων προς τα χρηματοπιστωτικά ιδρύματα» υποστηρίζει επίσης ο γερμανός υπουργός Οικονομικών.\n«Η βοήθεια κατευθύνεται σε μία κρατική αρχή, το κράτος είναι υπεύθυνο για την αποπληρωμή της βοήθειας και, ως αντάλλαγμα, το κράτος δεσμεύεται για μια ριζική μεταρρύθμιση του τραπεζικού του τομέα και για άλλα μέτρα προσαρμογής» αναφέρει χαρακτηριστικά ο Σόιμπλε. Στη συνέντευξή του καλεί τα κόμματα της αντιπολίτευσης, σοσιαλδημοκράτες και οικολόγους, «να αναλάβουν τις ευθύνες τους», ψηφίζοντας σήμερα Τετάρτη στην Μπούτεστανγκ υπέρ της ευρωπαϊκής βοήθειας προς την Ισπανία. «Δεν θέλω ευρωομόλογα» προσθέτει, ερωτηθείς εκ νέου για το ενδεχόμενο αυτό. σχόλιαΣχετικά ΆρθραCitigroup: Απίθανη η τροποποίηση του Μνημονίου – τον Ιανουάριο η έξοδος από το ευρώΈκτακτο δάνειο ζητά η Ελλάδα για την αποπληρωμή των ομολόγων του ΑυγούστουΝοβότνι: Πρώτα η επίτευξη των στόχων, μετά η επιμήκυνσηΑνάποφευκτες οι οριζόντιες περικοπές;\nΗ ΕΚΤ εξετάζει μετάθεση της πληρωμής του ελληνικού ομολόγου Μέρκελ: «Αισιόδοξη» αλλά αβέβαιη για το Ευρωπαϊκό οικοδόμημα – «όχι» σε ευρω-ομόλογα\nΣόιμπλε: Βοηθώντας την Ισπανία, σταθεροποιούμε το ευρώ\nTags: ΕΕ, ΕΚΤ, ΔΝΤ, γερμανίαΠρόσφαταΔημοφιλήEmailed


Τα 10 καλύτερα ξενοδοχεία κοντά σε: Στάση Corvin-negyed\n4 αστέρων ξενοδοχεία σε: Περιφέρεια V/Μπελβάρος (Ιστορικό Κέντρο)\nBelváros-Lipótváros: Πολυτελή ξενοδοχεία\nΕξειδικευμένο κατάλυμα σε Περιφέρεια V/Μπελβάρος (Ιστορικό Κέντρο)\nΤα καλύτερα ξενοδοχεία κοντά σε: Στάση Corvin-negyed, Βουδαπέστη\nJózsef körút 86, Βουδαπέστη 1085, Ουγγαρία\n444 από 2.030 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Corvin-negyed\n0,5 χλμ. από Corvin-negyed\nVajdahunyad utca 18., district VIII., Βουδαπέστη 1082, Ουγγαρία\n0,3 χλμ. από Corvin-negyed\n1,0 χλμ. από Corvin-negyed\nHőgyes Endre Utca 4, Βουδαπέστη 1092, Ουγγαρία\n0,2 χλμ. από Corvin-negyed\n31 Nagytemplom utca, Βουδαπέστη 1082, Ουγγαρία\n0,4 χλμ. από Corvin-negyed\nAngyal utca 31, Βουδαπέστη 1094, Ουγγαρία\nHorvath Mihaly ter 17-19, Βουδαπέστη 1082, Ουγγαρία\n0,6 χλμ. από Corvin-negyed\nFerenc koerut 19-21, Βουδαπέστη 1094, Ουγγαρία\n0,7 χλμ. από Corvin-negyed\n0,9 χλμ. από Corvin-negyed\n1,1 χλμ. από Corvin-negyed\nLiliom utca 44, Βουδαπέστη 1094, Ουγγαρία\nSoroksári út 12., Βουδαπέστη 1095, Ουγγαρία\n0,8 χλμ. από Corvin-negyed\nAngyal utca 13., Βουδαπέστη 1094, Ουγγαρία\nThaly Kalman utca 43., Βουδαπέστη 1096, Ουγγαρία\n30-34 Tompa Street, Βουδαπέστη 1094, Ουγγαρία\nUlloi ut 89/b, Βουδαπέστη 1096, Ουγγαρία


Relais Bellaria Hotel Congressi | Ξενοδοχείο | 18-24 Travel\nRelais Bellaria Hotel Congressi 4*\nαναχώρηση από: Επιλέξτε πόλη αναχώρησης Αθήνα (από 178€) Θεσσαλονίκη (από 163€)\nΗ Μπολόνια φημίζεται για τα περίφημα αξιοθέατα, τη χαλαρή ατμόσφαιρα και τους φιλόξενους κατοίκους. Το Relais Bellaria Hotel Congressi είναι ένα μοντέρνο και φιλικό προς το περιβάλλον ξενοδοχείο 4 αστέρων, το οποίο περιβάλλεται από ένα φυσικό πάρκο 4000 τετραγωνικών μέτρων, μόλις 5 χιλιόμετρα από το κέντρο της πόλης.\nΤο ξενοδοχείο διαθέτει συνολικά 108 άνετα και φωτεινά δωμάτια, τα οποία προσφέρουν στον επισκέπτη ήρεμη και χαλαρωτική διαμονή. Όλα περιλαμβάνουν μίνι μπαρ, κλιματισμό με επιπλέον χρέωση και τηλεόραση επίπεδης οθόνης με δορυφορικά κανάλια. Το μπάνιο είναι εξοπλισμένο με ντουζιέρα, στεγνωτήρα μαλλιών και δωρεάν προϊόντα προσωπικής περιποίησης. Το Wi-Fi διατίθεται δωρεάν σε ολόκληρο το ξενοδοχείο.\nΤο εστιατόριο σερβίρει τοπική και διεθνή κουζίνα και ανανεώνει περιοδικά το μενού του, συμπεριλαμβανομένων και των χορτοφαγικών πιάτων.\nΗ ρεσεψιόν του ξενοδοχείου βρίσκεται στη διάθεση σας όλο το 24ωρο, παρέχοντας χώρο φύλαξης αποσκευών και γρήγορο check in/check out. Μπορείτε να κάνετε χρήση του μηχανήματος φαξ/φωτοτυπικού ενώ οι υπηρεσίες καθαριότητας παρέχοντα με επιπρόσθετη χρέωση.\nΔιατίθεται δωρεάν δημόσιος χώρος στάθμευσης, υπηρεσία ενοικίασης ποδηλάτων και θυρίδα ασφαλείας. Επίσης, υπάρχει κήπος, πισίνα, γυμναστήριο, σολάριουμ, υδρομασάζ και υπαίθρια ιαματικά λουτρά. Οι εγκαταστάσεις του ξενοδοχείου είναι φιλικές για άτομα με ειδικές ανάγκες.\nΤο check in μπορεί να πραγματοποιηθεί από τις 12:00 και μετά την ημέρα της άφιξης σας ενώ το check out θα πρέπει να έχει ολοκληρωθεί έως και τις 12:00.\nΤο ξενοδοχείο βρίσκεται στο San Lazzaro di Savena και συνδέεται καλά με τον αυτοκινητόδρομο Α14. Σε απόσταση 3 χιλιομέτρων θα βρείτε διάφορα εμπορικά κέντρα και σημεία ενδιαφέροντος ενώ η Πιάτσα Ματζόρε απέχει 5 χιλιόμετρα. Το Αεροδρόμιο Μπολόνια Guglielmo Marconi βρίσκεται 11 χιλιόμετρα μακριά.


Το μωρό κρυολόγησε - Όσα πρέπει να γνωρίζετε - Mothersblog.gr\nΠηγή: Anthony Shkraba από Pexels\nΤο μωρό κρυολόγησε - Όσα πρέπει να γνωρίζετε\n14 Οκτ 2021\tΥΓΕΙΑ\nΤα στάδια του κρυολογήματος στα μωρά\nΠώς θα αποτρέψετε το κρυολόγημα στα μωρά\nΠώς θα αντιμετωπίσετε το κρυολόγημα του μωρού\nΤο μωρό σας κατά πάσα πιθανότητα μπορεί να αρρωστήσει αυτό τον χειμώνα. Ωστόσο, υπάρχουν πολλά που μπορείτε να κάνετε ώστε να κρατήσετε τον γιατρό μακριά ή να αποτρέψετε τελείως το κρυολόγημα.\nΙδού τι πρέπει να γνωρίζετε σαν γονείς για να είστε έτοιμοι μόλις δείτε τις πρώτες μύξες να κάνουν την εμφάνισή τους ή μόλις ακούσετε το πρώτο βηχαλάκι.\nΤα βρέφη δεν έχουν τα αντισώματα για να καταπολεμήσουν τα περισσότερα κρυολογήματα ή τις γαστρεντερικές λοιμώξεις, καθιστώντας τα πιο πιθανά να αρρωστήσουν. «Τον πρώτο χρόνο, τα μωρά "κολλάνε" περίπου έξι έως 12 λοιμώξεις και οι περισσότερες διαρκούν επτά έως δέκα ημέρες», αναφέρει η Mary Anne Jackson, MD, παιδίατρος στο Children's Mercy Hospital and Clinics, στο Μιζούρι. «Αυτό σημαίνει ότι έως και 120 ημέρες το χρόνο μπορεί να είναι άρρωστα».\nΚατά τη διάρκεια των πρώτων μηνών της ζωής ενός μωρού, αν η θερμοκρασία του ορθού είναι υψηλότερη από 38 βαθμούς Κελσίου σημαίνει ότι θα πρέπει να καλέσετε αμέσως τον παιδίατρό σας και αν είναι κάτω του ενός μηνός, μπορεί να χρειαστεί μέχρι και εισαγωγή στο νοσοκομείο. "Για αυτόν τον λόγο, θα θέλαμε να μην αρρωσταίνουν τα νεογέννητα", λέει ο Θεοκλής Ζαούτης, MD, αναπληρωτής επικεφαλής του τμήματος λοιμωδών ασθενειών στο Νοσοκομείο The Children's Hospital of Philadelphia. Δυστυχώς αυτό δεν είναι ρεαλιστικό.\nΤι πρέπει λοιπόν να κάνουν οι γονείς; Πώς θα κάνουν αυτές τις μέρες του κρυολογήματος καλύτερες για τα παιδιά τους;\nΠαρόλο που τα μωρά γεννιούνται με κάποια αντισώματα που τους έχουν δώσει οι μαμάδες τους, τα οποία ενισχύονται από το θηλασμό, δεν προστατεύονται πλήρως από τη συνεχώς μεταβαλλόμενη συλλογή ιών που προκαλούν λοιμώξεις του ανώτερου αναπνευστικού. Και ενώ τα περισσότερα μωρά θα υποστούν αρκετά κρυολογήματα στον πρώτο χρόνο της ζωής τους, οι ασθένειες θα τα βοηθήσουν να αρχίσουν να δημιουργούν το δικό τους γερό ανοσοποιητικό σύστημα, γεμίζοντας με αντισώματα.\nΠώς μοιάζει, λοιπόν, ένα κρυολόγημα στα μωρά; Συνήθως εμφανίζεται αργά και διαρκεί περίπου εννέα ημέρες. Μερικοί γονείς χωρίζουν το κρυολόγημα του παιδιού τους σε σε τρία διαφορετικά στάδια: τρεις ημέρες που έρχεται, τρεις μέρες που μένει και τρεις ημέρες που φεύγει.\nΤρεις μέρες που έρχεται: Κατά τις πρώτες αυτές τρεις μέρες, όταν το παιδί σας είναι ανήσυχο, ίσως δείχνει μια ενόχληση, μια δυσκολία στην αναπνοή, ανορεξία και ανεβασμένη θερμοκρασία. Αν το μωρό σας είναι κάτω των 3 μηνών και ο πυρετός είναι από 38 βαθμούς και πάνω, θα πρέπει άμεσα να καλέσετε τον παιδίατρό σας για συμβουλές και καθοδήγηση για το τι να κάνετε. Κατά την δεύτερη και τρίτη μέρα, ίσως να παρατηρήσετε καταρροή και κόπωση μιας και ο οργανισμός του παιδιού θα "παλεύει" με την ίωση αυτή.\nΤρεις μέρες που είναι εδώ: Κατά τη μεσαία φάση του κρυολογήματος, ο πυρετός συνήθως έχει υποχωρήσει, το μωρό δείχνει λιγότερο ανήσυχο και τρώει περισσότερο. Οι μύξες δεν είναι τόσο πηχτές και τόσο κίτρινες και σιγά σιγά υποχωρεί και το μπούκωμα. Εδώ θα πρέπει να σημειώσουμε ότι ο φυσιολογικός ορός είναι χρήσιμος και θα πρέπει να χρησιμοποιείται όσο πιο συχνά μπορείτε. Σε ό,τι έχει να κάνει με τον βήχα, ίσως να μην έχει υποχωρήσει ακόμη μιας και αν οι μύξες παραμένουν. Πιθανόν να δυσκολεύεται ακόμη με τον βραδινό ύπνο.\nΤρεις μέρες που φεύγει: Όπως ένας καλεσμένος που φεύγει όταν αρχίζει να "βαριέται" έτσι και το κρυολόγημα υποχωρεί σιγά - σιγά. Οι μυξούλες τους έχουν ελαχιστοποιηθεί και το μωρό σας δείχνει να έχει την όρεξη που είχε πριν τόσο σε ό,τι έχει να κάνει με το φαγητό όσο και σε ό,τι έχει να κάνει με τη διάθεση για παιχνίδι.\nΦωτογραφία από τον χρήστη Ryutaro Tsukata στο Pexels\nΓια πολλούς νέους γονείς, η πραγματική ανησυχία είναι να γνωρίζουν εάν το μωρό τους έχει κρυολογήσει ή πρόκειται για κάτι πιο σοβαρό. Σαν γονείς είναι φυσιολογικό να ανησυχείτε, όμως με τον καιρό θα μάθετε να αναγνωρίζετε τα σημάδια. «Μέχρι το μωρό σας να κάνει τα πρώτα του εμβόλια, θα πρέπει να είστε ιδιαίτερα προσεκτικοί», λέει η Mary Ian McAteer, MD, παιδίατρος στην Ινδιανάπολη. "Είναι καλύτερο τα νεογέννητα να αποφεύγουν τα πλήθη και να μένουν στο σπίτι".\nΑν κάνουν τα πρώτα τους εμβόλια και θέλετε να τα προστατέψετε; Τότε:\nΚρατήστε το παιδί σας κοντά σας. Μην επισκέπτεστε κόσμο που πιθανόν να έχει συνάχι ή βήχει. Μην επιτρέπετε σε άλλους να αγγίζουν το μωρό σας.\nΖητήστε από όσους συγγενείς και φίλους είχαν πρόσφατα αρρωστήσει να μην σας επισκέπτονται.\nΠλένετε τα χέρια σας συχνά. Πολλά μικρόβια κουβαλάμε στα χέρια μας γι' αυτό το συχνό πλύσιμο, κρίνεται απαραίτητο.\nΘηλάστε το μικρό σας. Αν θηλάζετε συνεχίστε να το κάνετε μιας και μελέτες έχουν δείξει ότι τα σοβαρά κρυολογήματα και οι λοιμώξεις του αυτιού και του λαιμού μειώνονται κατά 63% σε βρέφη που θηλάζουν.\nΑπολυμάνετε τις επιφάνειες. Καθαρίζετε τακτικά τις επιφάνειες που έρχεται σε επαφή το μωρό σας.\nΕνισχύστε το ανοσοποιητικό σας. Είναι δύσκολο να κοιμάστε καλά και να έχετε ένα νεογέννητο στο σπίτι, όμως αν έχετε εσείς γερό ανοσοποιητικό θα έχει και το μικρό σας.\nΓια να πούμε του "στραβού το δίκιο" δεν υπάρχει γρήγορος δρόμος για να αντιμετωπίσετε το κρυολόγημα του μωρού σας ή τη γρίπη. Μην καταφεύγετε σε σπιτικά γιατροσόφια. Ενημερώστε τον παιδίατρό σας και μαζί αρχίστε τη θεραπεία που πρέπει για να αντιμετωπίσετε το όποιο σύμπτωμα του παιδιού σας. Εκείνος θα σας πει πόσο αντιπυρετικό να δώσετε στο παιδί σας. Μην κάνετε κατάχρηση και μην δίνετε μόνοι σας φάρμακα στα παιδιά σας. Η δοσολογία υπολογίζεται με βάση τα κιλά του παιδιού σας.\nΕίτε το παιδί σας έχει κρυολογήσει, είτε έχει κάποια άλλη ίωση θα πρέπει να καλέσετε τον παιδίατρό σας:\nΑν το μωρό σας έχει λήθαργο, δεν ανταποκρίνεται στα παιχνίδια σας ή νιώθετε ότι κάτι δεν πάει καλά.\nΑν ο βήχας του χειροτερεύει ή δυσκολεύεται να αναπνεύσει\nΑν κλαίει περισσότερο από άλλες φορές, πειράζει το αυτάκι του ή αρνείται να πιει γάλα\nΑν υποπτεύεστε ότι μπορεί να έχει γρίπη, ειδικά αν συνοδεύεται με υψηλό πυρετό και ο βήχας επιμένει πάνω από τρεις ημέρες.\nΑν το μεγαλύτερο παιδί σας έχει πυρετό πάνω από 5 μέρες και ο βήχας χειροτερεύει, έχει πονοκέφαλο και πόνο στο στήθος.\nΤο παιδί έχει αλλεργία ή κρυολόγημα; Πώς θα καταλάβετε τη διαφορά


Άρειος Πάγος Δικαιοσύνη Φυλακές Κορυδαλλού\n02/12/2018, 09:45 72\nΦυσικά και θα αθωωθεί δεν είναι ποινικό αδίκημα οι ιδέες.\nΜέχρι να ξεκουμπιστουνε οι Συριζαιοι θα τους βγάλουν όλους έξω.\nΝα μην το αφήσουμε ελεύθερο το παλικάρι; Αφού μας λένε ότι αν οι βόμβες που φτιάχνουν οι τρομοκράτες και οι ένοπλες ληστείες με καλάσνικωφ που κάνουν είναι μικρές, τότε δεν τρέχει τίποτα, δεν διαταράσσεται η ειρήνη των πολιτών. Πως θα ενσωματώσουμε και πάλι στην αγκαλιά της κοινωνίας μας τον παιδεραστή (παντρεύτηκε 17χρονη) αναρχικό που έπαιρνε άδειες για να σπουδάσει διοίκηση επιχειρήσεων; Ο Κορκωνέας φταίει λέμε.\nΓιατί & πως αναιρείται μια τ ε λ ε σ ί δ ι κ η απόφαση ...;;!!\nΠοσους τρομοκράτες να αντέξει αυτη η χώρα. Έχουμε τους παλιούς της 17Ν κλπ, μας ηρθαν και νεοι . Μηπως μετάνοιωσε για τίποτα? Μηπως ζήτησε ενα συγνωμη , εστω και υποκριτικό. Μεσα αγορι μου για παραδειγματισμο\nΚύριε Γούλα το άρθρο σας είναι ο ορισμός της παραπληροφόρησης δεδομένης της παραλήψεις να αναφέρεται το κατηγορητήριο, τον οπλισμό που βρέθηκε πάνω του καθώς και την επιθετικότητα του προς τους αστυνομικούς.\nΒρε Πρώτο Θέμα από που κι ως που εξοντωτική απόφαση του δικαστηρίου; Μήπως οι δικαστές αποφάσισαν χωρίς στοιχεία όπως λέει ο μεγαλοδικηγόρος που υποστηρίζει αυτό το βλαστάρι της υψηλής κοινωνίας; Τι να πει κανείς, χάνουμε τα λόγια μας μαζί σας. Δηλαδή σε λίγο θα μας πείτε ότι ήταν απλά διερχόμενοι από το Βελβεντό και η κακή αστυνομία τους συνέλαβε έτσι στα χαμένα και η κακή ελληνική δικαιοσύνη αντί να τους απονείμει τα εύσημα για τις μεγαλειώδεις πράξεις τους, τους κατεδίκασε ελλείψει επαρκών στοιχείων! Ας γελάσω τρις.\nΝΑ ΜΕΙΝΕΙ ΣΤΗΝ ΦΥΛΑΚΗ\nΟΠΩΣ ΕΣΤΡΩΣΕ ΝΑ ΚΟΙΜΗΘΕΙ .ΑΡΚΕΤΑ ΜΕ ΤΗΝ ΑΛΗΤΕΙΑ .\nΘα δικαιωθεί, λιγάκι δύσκολο να τον βάλουν φυλακή. Έχει και μια μελλοντική καριέρα στην πολιτική το παλικάρι.\nΗ μέθοδος ΠΟΛ ΠΟΤ!\nΗ πλέον αποτελεσματική μέθοδος για την επανένταξη διαφόρων ακραίων στοιχείων στο φιλελεύθερο αστικό κράτος προέρχεται από τον Πολ Ποτ και τους Κόκκινους Χμερ. Στην Ελλάδα θα μπορούσε να εφαρμοστεί από το σωφρονιστικό σύστημα με την μεταφορά διαφόρων αέργων, όπως νεολαίων Σύριζα και ΚΚΕ, φασιστών ΧΑ, μπλόγγερς, τρολς, δικαιωματιστών, καφενόβιων, πρεζάκηδων, μπαχαλάκηδων, Ρουβικώνων, κλπ. στον κάμπο της Λάρισας για 5-ετή καταναγκαστικά έργα υπό την επίβλεψη Πακιστανών μεταναστών. Τα έσοδα από τις εργασίες μπορούν να διατεθούν για την στήριξη του ασφαλιστικού συστήματος. Μετά το τέλος της καταναγκαστικής εργασίας, μπορεί να δωρίζεται από το κράτος στους ενεχόμενους, τμήμα καλλιεργήσιμης γης για την ενίσχυση της παραγωγικής τους καρριέρας.\nκαι τζήμερων, κουληδων , νεο και παλαιοπασόκων, φιλελέδων και λοιπών λουλουδιών της εληνικής κοινωνίας. Μην τους ξεχνάς αυτούς. Και αυτοί θέλουν την αναμόρφωση τους.


Sanna Marin: Η πρωθυπουργός της Φινλανδίας παίρνει θέση υπέρ των τρανς ατόμων | mivida.gr\nΠροωθεί αλλαγές σε μια απάνθρωπη διαδικασία\nMIVIDA / ΕΠΙΚΑΙΡΟΤΗΤΑ / Sanna Marin: Η πρωθυπουργός της Φινλανδίας παίρνει θέση υπέρ των τρανς ατόμων\nSanna Marin: Μιλά για τη μεταρρύθμιση της Trans Act και για το δικαίωμα των τρανς ατόμων να αυτοπροσδιορίζονται.\nSanna Marin: Η πρωθυπουργός προωθεί νομοσχέδιο για τη μεταρρύθμιση της αμφιλεγόμενης Trans Act, ώστε να δοθεί η δυνατότητα στα τρανς άτομα να αυτοπροσδιορίζονται νόμιμα.\nΣε ερώτηση δημοσιογράφου αν βλέπει τις τρανς γυναίκες ως γυναίκες, η Marin απάντησε: «Δεν είναι δουλειά μου να προσδιορίζω τους ανθρώπους. Είναι δουλειά του κάθε ατόμου να προσδιορίζει τον εαυτό του».\nΗ αμφιλεγόμενη Trans Act απαιτεί από τους τρανς ανθρώπους να υποβληθούν σε μακροχρόνιες εξετάσεις ψυχικής υγείας και επιβάλει στείρωση για να αποκτήσουν νόμιμη αναγνώριση φύλου. Το 2017, ένα νομοσχέδιο για τη μεταρρύθμιση της πράξης απέτυχε λόγω έλλειψης υποστήριξης από βουλεύτριες/τές. Μόνο 8 από τα 17 μέλη της επιτροπής υποστήριξαν το νομοσχέδιο.\nΈνα νέο νομοσχέδιο για τη μεταρρύθμιση της πράξης θα τεθεί στο κοινοβούλιο το επόμενο έτος. Για πρώτη φορά, και τα πέντε κόμματα του συνασπισμού τάσσονται υπέρ της μεταρρύθμισης.\nΌπως ανέφερε η Marin, «Η Φινλανδία είχε για πάντα κυβερνήσεις συνασπισμού. Έτσι, έχουμε συνηθίσει να προσπαθούμε να κάνουμε συμβιβασμούς και να προσπαθούμε να βρούμε συναινετικές λύσεις μεταξύ διαφορετικών κομμάτων».\nΑκτιβιστές πιέζουν και τη Sanna Marin όπως και άλλους πρωθυπουργούς για τη μεταρρύθμιση του Trans Act εδώ και χρόνια. Το Ευρωπαϊκό Δικαστήριο Ανθρωπίνων Δικαιωμάτων αποφάσισε το 2017 ότι η απαίτηση στείρωσης για να αλλάξουν οι άνθρωποι τη νόμιμη αναγνώριση φύλου ήταν παραβίαση των ανθρωπίνων δικαιωμάτων. Ωστόσο, η φινλανδική κυβέρνηση επέλεξε να μην εφαρμόσει τις συστάσεις τους.\nΤα τελευταία 10 χρόνια, ο Παγκόσμιος Οργανισμός Υγείας και πολλές θυγατρικές του ΟΗΕ ζήτησαν «εξάλειψη της αναγκαστικής, καταναγκαστικής και άλλης ακούσιας αποστείρωσης».\nΟ Sakris Kupila, ένας τρανς ακτιβιστής, στερήθηκε τη νομική αναγνώριση φύλου αφού αρνήθηκε την αναγκαστική στείρωση. Διεξήγαγε μάλιστα, μια διεθνή εκστρατεία για τη μεταρρύθμιση του Trans Act με την υποστήριξη της Διεθνούς Αμνηστίας.


«Αρένα»: Η Μελίσσα είναι ταραγμένη από την εξαφάνιση της... - Star.gr\nMEDIA Τρίτη, 4 Απριλίου 2017, 17:39\n«Αρένα»: Η Μελίσσα είναι ταραγμένη από την εξαφάνιση της αδελφής της\nΚαθημερινά, στις 17:55 από το Star\nΣυγκλονιστικές είναι οι εξελίξεις στο σημερινό επεισόδιο της σειράς «Αρένα» που μεταδίδεται καθημερινά, στις 17:55, από το Star.\nΗ Μελίσσα είναι ταραγμένη από την εξαφάνιση της αδελφής της και ζητάει παρηγοριά στην αγκαλιά του Τίμου. Ο Τίμος τής ξεκαθαρίζει ότι δε θα έκανε ποτέ σχέση μαζί της, καθώς είναι κόρη του καλύτερού του φίλου. Ξημερώνει η επόμενη μέρα και η Μυρτώ είναι ακόμα άφαντη. Η αγωνία κορυφώνεται. Ο Σωτήρης είναι αρκετά σφιγμένος, γεγονός που προβληματίζει την Αμάντα.\nΣτο σπίτι του Αντρέα φτάνει ένα dvd, που δείχνει τη Μυρτώ σε έναν ακαθόριστο χώρο και ένας μασκοφορεμένος άντρας, που ορίζει τα λύτρα. Η Ήβη, ο Αντρέας και η Μελίσσα ταράζονται, καθώς συνειδητοποιούν ότι η Μυρτώ έχει πέσει θέμα απαγωγής. Ο Αντρέας συνεννοείται με τον Παύλο, έναν ιδιωτικό ντετέκτιβ και του ζητάει να τον βοηθήσει. Ο Κλέαρχος είναι ανήσυχος που η Μυρτώ δεν έχει εμφανιστεί στο σχολείο, γεγονός που κάνει τη Δάφνη να ζηλεύει. Τηλεφωνεί στην Ήβη, η οποία αναγκάζεται να του πει ψέματα ότι η Μυρτώ είναι στο νοσοκομείο.\nΟ Αντρέας πηγαίνει να συναντήσει τον Παύλο. Καταλαβαίνει όμως ότι κάποιοι τον παρακολουθούν και προσπαθεί να τους στριμώξει, αλλά τελικά του ξεφεύγουν. Ο Τίμος, μετά την επίσκεψη της Μελίσσας, περνάει έναν «δημιουργικό πυρετό» και γράφει ένα τραγούδι για εκείνη. Την επόμενη μέρα, η Αμάντα ανακαλύπτει ότι ο Τίμος ίσως να έχει βρει την επόμενη «μούσα» του και προσπαθεί να κρύψει τη ζήλεια που νιώθει.\nΟ Παύλος λέει στον Αντρέα ότι πίσω από την απαγωγή μπορεί να κρύβεται κάποιος που θέλει να τον εκδικηθεί. Η Μελίσσα προβάρει το τραγούδι, που της έγραψε ο Τίμος και κερδίζει τις εντυπώσεις, ενώ η Αμάντα παρακολουθεί σφιγμένη τον ενθουσιασμό του Τίμου για τη Μελίσσα. Η Μυρτώ τρομοκρατείται, όταν ανακαλύπτει ότι ο ένας από τους δυο απαγωγείς έχει «άγριες» διαθέσεις…


Saturday, 16 February 2019 17:07\nString Demons: Από τον Μάρτη του ’14 και μετά ξεκίνησε ουσιαστικά η όλη ιστορία String Demons! Μεσολάβησαν δύο καλοκαιρινές, δύο χειμερινές περιοδείες, συναυλίες, ηχογραφήσεις, ένας δίσκος, πολλή τρέλα και φυσικά…έγχορδα!!\nString Demons : Όλα έχουν ουσία στη μουσική, εάν από πίσω κρύβουν εργασία, ταλέντο, δημιουργικότητα, χαρακτήρα και ειλικρίνεια! Σε σχέση με τις διασκευές, αυτές σίγουρα έχουν ουσία εάν κάποιος έχει πραγματικά κάτι καινούργιο να πει μέσα από αυτές! Έχει ακόμα μεγαλύτερη όταν κάποιος χτίζει πάνω σε κάτι ήδη υπάρχον κάτι δικό του, το πάει λίγο παραπέρα, προσθέτει, πλάθει, αναπλάθει, εν τέλει δημιουργεί και ο ίδιος. Εμείς αυτό κάνουμε! Βασιζόμαστε πάνω στους 3 ‘’πυλώνες’’ μας, τη Rock, την Κλασσική και την Παραδοσιακή Ελληνική Μουσική και όποια μουσική, μοτίβο ρυθμικό ή μελωδικό, μελωδία, κομμάτι, τραγούδι φτάσει στα αυτιά μας και μας αρέσει πολύ, μας καταβάλλει μία ακατανίκητη επιθυμία να πιάσουμε τα όργανα και να το παίξουμε. Και βγαίνει με τον δικό μας τρόπο. Και περιέχει και τελείως δικά μας στοιχεία μέσα. Στοιχεία σύνθεσης δηλαδή. Γι’ αυτό και τις περισσότερες από τις διασκευές που κάνουμε, τις ονομάζουμε διασκευές-συνθέσεις, γιατί πάνω σε αυτές προσθέτουμε, πλάθουμε καινούριο υλικό, πάντα ανάλογα με τη δική μας αισθητική και φαντασία! Και βέβαια, σημαντικό ρόλο στο ρεπερτόριό μας παίζουν και οι εξ’ ολοκλήρου δικές μας συνθέσεις!\nString Demons : Για να είμαστε ειλικρινείς, όταν σκεφτόμαστε τη λέξη πείραμα-πειραματισμός, μας έρχονται στο μυαλό κάτι τρελοί, ιδιοφυείς επιστήμονες, που χύνοντας το ένα στοιχείο μες στο άλλο, προκαλούν εκρήξεις και τα μαλλιά τους ηλεκτρίζονται και πετούν πάνω!! Σε σχέση με αυτό που κάνουμε, απλώς παίζουμε αυτά που θέλουμε και μας αρέσουν, με τον τρόπο που θα θέλαμε να τα ακούσουμε οι ίδιοι ως ακροατές και φυσικά με τη εργασία που αυτό συνεπάγεται παρασκηνιακά! Και έχουμε δει ότι η αισθητική αυτή έχει ανταπόκριση, αρέσει και στο κοινό και αυτό μας χαροποιεί πολύ!\nString Demons: Είναι και τα δύο κάτι τρελά, ξύλινα, παμπάλαια, καταπληκτικά όργανα που μπορούν τελικά να παίξουν τα πάντα!!\nString Demons: Χαχαχαχα, ε, πέφτουν κάτι μπουνιές, κάτι κλωτσιές, κάτι δοξαριές!!! Γι’ αυτό άλλωστε έχουμε ονομάσει και τις συναυλίες μας ‘’Σύγκρουση Εγχόρδων’’!! Η σύγκρουση όμως δεν έχει να κάνει μόνο με εμάς τους δύο που γενικά είμαστε διαφορετικοί και… ‘’συγκρουόμαστε’’ ακόμα και πάνω στη σκηνή, έχει να κάνει και με τη σύγκρουση των μουσικών κόσμων που κυριαρχεί στο πρόγραμμά μας, γιατί μέσα από τη σύγκρουση και τελικά το ‘’πάντρεμα’’ διαφορετικών μεταξύ τους πραγμάτων βγαίνει το ωραίο! Πάντως, πέρα από την πλάκα, σίγουρα υπάρχουν οι τσακωμοί και οι εντάσεις, αλλά σε γενικές γραμμές και γελάμε και περνάμε ωραία, γιατί η δημιουργία εμπεριέχει καλοπέραση ούτως ή άλλως!\n-Ποια η άποψή σας για τη μουσική παιδεία στην Ελλάδα ; Υστερεί ή όχι των συνθηκών;\nString Demons: Η μουσική είναι ένα επάγγελμα που, αν ήθελε κανείς να το κάνει σωστά, ωραία, καθαρά, με ειλικρίνεια στην Ελλάδα, ανέκαθεν δυσκολευόταν! Συνθήκες, τις περισσότερες φορές, δεν υπάρχουν, αλλά το χειρότερο είναι οι διαστρεβλωμένες απόψεις που έχουν πολλές φορές οι Έλληνες για το τι σημαίνει να είσαι μουσικός, είτε οργανοπαίκτης, είτε τραγουδιστής. Πολλές φορές έχουμε βρεθεί σε συζητήσεις, όπου άνθρωποι αναρωτιούνται αν έχεις σπουδάσει και κάτι άλλο πέρα από μουσικός, ενώ σ’ έναν αρχιτέκτονα, για παράδειγμα, δε θα έκαναν τέτοια ερώτηση. Δεν καταλαβαίνουν πολλές φορές ότι η μουσική είναι και αυτή από μόνη της μια επιστήμη και φυσικά αν την κάνεις επαγγελματικά, σωστά και καλά, δεν έχεις ούτε το χρόνο ούτε το λόγο να σπουδάσεις ‘’και κάτι άλλο’’. Και σ’ αυτό εννοείται ότι δε φταίνε οι ίδιοι οι άνθρωποι που δεν ξέρουν! Φταίει η μικρή παιδεία που τους δόθηκε, αλλά και η ίδια η πολιτεία που δεν έχει καν ακόμα αναγνωρίσει το δίπλωμα οργάνου ως ανώτατη εκπαίδευση, παρ’ όλο που είναι κάτι που οι μουσικοί το σπουδάζουν το λιγότερο 10-12 χρόνια και οι εξετάσεις για να το πάρει κανείς είναι δυσκολότατες, αξιολογότατες και πολλοί προκειμένου να τις αντέξουν καταφεύγουν (άκουσον, άκουσον!)ακόμα και στη λύση των ηρεμιστικών (κοινώς…μας βγαίνει ο πάτος!!!)! Η Ελλάδα, ενώ είναι μία μουσικά ευλογημένη χώρα, με άφθονα υλικά στα χέρια της, δεν ξέρει πώς να τα διαχειριστεί και δεν τα εκτιμά όσο θα έπρεπε, με αποτέλεσμα, στην ελληνική μουσική θάλασσα να επιπλέουν και να φαίνονται τελικά τα Μη μουσικά πράγματα περισσότερο από ο,τιδήποτε άλλο, όχι επειδή οι Έλληνες αυτά προτιμούν, αλλά επειδή αυτά ‘’πλασάρονται’’ περισσότερο και τα έχουν συνηθίσει. Αυτή είναι η πιο επικίνδυνη κρίση: στη ζωή σου να μην αγκαλιάζεις το ωραίο και αυτό που αξίζει, αλλά αυτό που κάποιοι άλλοι σε πείθουν με διαφόρους πονηρούς τρόπους ότι είναι ωραίο και ότι αξίζει! Εννοείται πως υπάρχουν οι εξαιρέσεις , εμείς αυτές προτιμούμε να βλέπουμε και μέχρι τώρα έχουμε λάβει καλή ενέργεια και ενθουσιασμό από τους ανθρώπους, μία ‘’δίψα’’ για ωραία μουσική, οπότε είμαστε αισιόδοξοι!!\nString Demons: Ακολουθεί λοιπόν ένας ακόμη δίσκος, που είναι ακόμα πιο τρελός και ‘’stringdemoνικός’’! Κλειστήκαμε στο υπόγειο του σπιτιού μας, μαζί με τον ΄΄επιστήμονα των υπολογιστών΄΄ Δημήτριο Ντούλια και ηχογραφήσαμε τον δεύτερο δίσκο. Είναι έτοιμος, ζεστός απ’ το φούρνο και θα εμπεριέχει…πολλά και διάφορα, μουσικά, περίεργα, ‘’Φόβους του Μπαχ’’, αλλά και ‘’Φόβους του Σκοταδιού’’, λόγια, χορωδιακά, διασκευές, δικά μας, κρουστά, τρέλα, ρυθμό, πολλή ‘’εγχορδίλα’’ φυσικά και…δε λέμε άλλα! Το όνομα αυτού ‘’Fear of the Bach’’ και πολύ σύντομα θα κυκλοφορήσει ανάμεσά μας!\nString Demons: Εξαρτάται πάντα από τους ανθρώπους που κάθε φορά συνεργάζεται κανείς! Εμείς με τους ανθρώπους τη fmrecords έχουμε μία πολύ καλή συνεργασία. Παρ’ όλα αυτά, πιστεύουμε ότι το κυριότερο που πρέπει να κάνει ένας καλλιτέχνης για να έχει μία ωραία πορεία, είναι να στηρίζεται στα πόδια του και μόνο!\nString Demons: Το ίντερνετ φυσικά είναι κάτι που σαν σίφουνας έχει αντικαταστήσει πολλούς τρόπους προβολής της δουλειάς ενός καλλιτέχνη. Προσφέρει μία αρκετά μεγάλη ελευθερία, κάτι που είναι αξιοζήλευτο, ειδικά στην εποχή μας! Εμάς μας έχει βοηθήσει πολύ! Όπως όλοι όμως, δεν μπορούμε παρά να είμαστε παρατηρητές της εξέλιξής του!\n- Ένα από τα τραγούδια του δίσκου είναι και το «ΔαιμονοConcerto - Η ιστορία δύο προβληματισμένων (αλλά τελικά το...λύσανε!) εγχόρδων», που θα το ακούσουμε για πρώτη φορά στις 15 Απριλίου στη συναυλία σας στον Ιανό.\nString Demons: Το Σάββατο λοιπόν γύρω στις 21:30 έρχεται το ‘’Δαιμονοκοντσέρτο’’-η ιστορία 2 προβληματισμένων (αλλά τελικά το λύσανε!) εγχόρδων, από τα αγαπημένα μας κομμάτια, έτσι όπως εξελίχθηκε! Τα έγχορδα προβληματίζονται ανάμεσα σε πολλά διαφορετικά μουσικά χωράφια! Θρυλικά κοντσέρτα που έχουν γραφτεί για βιολί: Mendelssohn, Tchaikovsky, Mozart, συνομιλούν, τσακώνονται και γελούν με θρυλικά κοντσέρτα που έχουν γραφτεί για βιολοντσέλο: Haydn, Dvorak! Ξαφνικά μπλέκονται στη μέση και κάτι κρητικές σούστες, με παραδοσιακά και heavy metal θέματα, όμως στο τέλος επεμβαίνουν κάτι κρουστά με φωνητικά προσπαθώντας να λύσουν τον προβληματισμό! Θα λυθεί όμως; Θα το μάθετε στις 15 Απρίλη!!\nΗ συνέντευξη δημοσιεύτηκε τον Απρίλιο του 2016.\nMore in this category: « Μελίνα Κανά: «Ένας καλλιτέχνης δεν είναι απαραίτητο να πειραματίζεται» Αντώνης Καλογιάννης: "Εγώ έβγαλα την Καισαριανή. Αυτό είναι το πανεπιστήμιο και έμαθα πολλά" »


Υπόθεση Κασόγκι: Η πρώην διευθύντριά του χαρακτήρισε την εξήγηση της Σαουδικής Αραβίας «εντελώς μ…κία»\n10:13 πμ, Σαββατο 20 Οκτ 2018 10:13 πμ, Σαββατο 20 Οκτ 2018\nΗ πρώην διευθύντρια του Σαουδάραβα δημοσιογράφου Τζαμάλ Κασόγκι στην Washington Post, χαρακτήρισε την εξήγηση του Ριάντ για τον θάνατό του «εντελώς μ…κία».\n«Αυτό που με ενοχλεί στην ανακοίνωση είναι η χρήση της γλώσσας που υπονοεί ότι ήταν ατύχημα. Ο Τζαμάλ δεν “πέθανε στη διάρκεια ενός καβγά”. Ο Κασόγκι δολοφονήθηκε. Από Σαουδάραβες. Σε ένα προξενείο. Του αφαίρεσαν τη ζωή», τόνισε η Ατία.\nΠηγή: DPA, ΑΠΕ - ΜΠΕ\nΣτη δημοσιότητα το τελευταίο, αποκαλυπτικό άρθρο του Κα...


Πώς να φτιάξεις το δικό σου scrub κατά της κυτταρίτιδας | ομορφια , περιποιηση , σωμα | womenonly.gr\nΘα χρειαστείς μόνο 3 υλικά\nΗ κυτταρίτιδα είναι κάτι το απόλυτα φυσιολογικό, αλλά μπορεί να ανήκεις στην κατηγορία γυναικών που κάτι τέτοιο τους δημιουργεί ανασφάλειες. Παρόλο που χάρη στην εξέλιξη της τεχνολογίας υπάρχουν πλέον εντυπωσιακοί τρόποι να την αντιμετωπίσεις, ίσως αναζητείς έναν πιο οικονομικό και φυσικό τρόπο να την μειώσεις.\nΑυτό που μπορείς και αξίζει να δοκιμάσεις, είναι να φτιάξεις ένα εύκολο σπιτικό scrub κατά της κυτταρίτιδας με υλικά από την κουζίνα σου, μόλις το βρήκες.\nΤο λάδι καρύδας θα πρέπει να είναι σε υγρή και όχι σε στερεή μορφή. Σε ένα καθαρό μπολ, ανακάτεψε τα τρία υλικά μαζί μέχρι να ομογενοποιηθούν. Φύλαξέ το μείγμα του scrub σε ένα αεροστεγές δοχείο σε δροσερό και ξηρό μέρος για περίπου 2 μήνες.\nΓια να το εφαρμόσεις με το σωστό τρόπο, θα πρέπει πριν το μπάνιο σου να πάρεις μια μεγάλη ποσότητα scrub και να την απλώσεις στο σώμα σου, δίνοντας έμφαση στα σημεία με κυτταρίτιδα. Ξεκίνα κάνοντας μασάζ με αργές, κυκλικές κινήσεις και άφησέ το να δράσει για 5 έως 10 λεπτά. Στο τέλος, ξέπλυνε με ελαφρώς κρύο νερό και απαλό σαπούνι για να απομακρύνεις τη λιπαρότητα που αφήνει το λάδι καρύδας. Για ακόμη καλύτερα αποτελέσματα, επαναλάβε 2-3 φορές την εβδομάδα.\nΠώς να μειώσεις το χρόνο προετοιμασίας σου το πρωί


Σύμφωνα με την παράδοση ετάφη μαζί με τα βιβλία του.\nΠλουτάρχου «Βίοι Παράλληλοι» -Νουμάς, Εκδ. Πάπυρος\nΠλουτάρχου «Βίοι Παράλληλοι» -Ρωμύλος, Εκδ. Πάπυρος\nΦ. Σβάρτς «Νέα Ανθρωπολογία», ΕΝΑ\n1 Ιουλίου, 2022 / ΔΙΑΦΟΡΑ, ΠΟΛΙΤΙΣΜΟΣ


Bitcon Αξία Τρέχουσα Γνώμη - Τα καλύτερα κρυπτονομίσματα της χρονιάς\nBitcon Αξία Τρέχουσα Γνώμη\nBitcon Αξία Τρέχουσα\nΤο Ethereum είναι ένα άλλο καυτό κρυπτονόμισμα. Αυτή η πλατφόρμα δημιουργήθηκε για τη δημιουργία αποκεντρωμένων εφαρμογών και έξυπνων συμβολαίων. Σκοπός του είναι να γίνει μια παγκόσμια πλατφόρμα για χρηματοοικονομικά προϊόντα. Αυτό επιτρέπει σε οποιονδήποτε στον κόσμο να συμμετέχει στο χρηματοπιστωτικό οικοσύστημα, ακόμη και αν δεν ζει σε χώρα που αναγνωρίζει ένα κεντρικό νόμισμα. Αυτό σημαίνει ότι δεν υπάρχει ανάγκη για κρατική υποδομή ή ταυτοποίηση Bitcon Αξία Τρέχουσα. Αυτά τα αποκεντρωμένα συστήματα θα συνεχίσουν να αναπτύσσονται και να βελτιώνονται, και το Ethereum θα αποτελέσει ουσιαστικό μέρος αυτού.\nEthereum: Το πιο δημοφιλές κρυπτονόμισμα με βάση την κεφαλαιοποίηση της αγοράς, το Ethereum είναι μια αποκεντρωμένη πλατφόρμα εφαρμογών που λειτουργεί με την τεχνολογία blockchain. Ο δημιουργός του, Charlie Lee, είναι πρώην μηχανικός της Google και απόφοιτος του MIT. Η πλατφόρμα σημείωσε πρωτοφανή επιτυχία τον τελευταίο χρόνο και αναμένεται να συνεχίσει να φτάνει σε μεγάλα ύψη τα επόμενα χρόνια Bitcon Αξία Τρέχουσα. Τα καλύτερα κρυπτονομίσματα της χρονιάς είναι ένας καλός τρόπος για να επενδύσετε σε κρυπτονομίσματα και να προστατεύσετε τα περιουσιακά σας στοιχεία.\nΕνώ το Bitcoin και ο Ether είναι τα πιο γνωστά από τα καλύτερα κρυπτονομίσματα, είναι σημαντικό να γνωρίζετε ότι υπάρχουν πολλά άλλα δημοφιλή κρυπτονομίσματα. Το πιο δημοφιλές είναι το Ethereum, το οποίο είναι το δεύτερο πιο δημοφιλές κρυπτονόμισμα με βάση την κεφαλαιοποίηση της αγοράς. Πρόκειται για μια κατανεμημένη πλατφόρμα υπολογισμού blockchain και δημιουργήθηκε ως εναλλακτική λύση στο Bitcoin. Σε αντίθεση με το Bitcoin, διαθέτει τη δική του γλώσσα σεναρίων. Το αποκεντρωμένο δίκτυο του Ethereum επιτρέπει στους προγραμματιστές να αναπτύσσουν ασφαλείς εφαρμογές για τις επιχειρήσεις. Θέλετε να διαβάσετε περισσότερα για: Υπάρχει Μια Αγορά Στην Ελλάδα Για Να Αγοράσετε Bitcoins\nPrevious PostPrev Post Ripple Εμπόριο Binance Γνώμη\nNext PostNext Post Ποιος Είναι Ο Καλύτερος Μεσίτης Για Να Αγοράσετε Altcoins Γνώμη


Κοτόπουλο γεμιστό με μανιτάρια, σταφίδες με σάλτσα από πετιμέζι και γλυκό κρασί | Συνταγές - Sintayes.gr\nΑρχική Σελίδα » Συνταγές » Κυρίως πιάτα » Κοτόπουλο / Πουλερικά » Κοτόπουλο γεμιστό με μανιτάρια, σταφίδες με σάλτσα από πετιμέζι και γλυκό κρασί\nΑναρτήθηκε στις 23/12/2020 σε Κοτόπουλο / Πουλερικά, Κυρίως πιάτα, Συνταγές\nΚοτόπουλο γεμιστό με μανιτάρια, σταφίδες με σάλτσα από πετιμέζι και γλυκό κρασί\nΚοτόπουλο γεμιστό με μανιτάρια, ξανθές και μαύρες σταφίδες με σάλτσα από πετιμέζι και γλυκό κρασί. Μια υπέροχη συνταγή του Ηλ. Μαμαλάκη για ένα πεντανόστιμο εορταστικό πιάτο !!!\n1 κοτόπουλο ολόκληρο 1½ κιλό\n1 φλ. του καφέ μαύρες σταφίδες\n1 φλ. του καφέ ξανθές σταφίδες\n1 φλ. του καφέ γλυκό κρασί\n1 κ.γ. κοφτό μαραθόσπορο\nΓια το άλειμμα του κοτόπουλου:\nΡίχνετε μέσα στο γουδί το μαραθόσπορο και τον κοπανάτε μέχρι να σπάσει και να βγάλει τα αρώματά του. Τον μαζεύετε μέσα σε ένα μικρό μπολ. Σκουπίζετε τα μανιτάρια με μια βρεγμένη πετσέτα και τα ψιλοκόβετε.\nΓια τη γέμιση: Σε ένα μεγάλο τηγάνι ζεσταίνετε το ελαιόλαδο και σοτάρετε το κρεμμύδι μέχρι να ροδοκοκκινίσει απαλά. Ρίχνετε τα κομμένα μανιτάρια, τις μαύρες και τις ξανθιές σταφίδες και τον σπασμένο μαραθόσπορο. Μαγειρεύετε ανακατεύοντας με ξύλινη κουτάλα τουλάχιστον για 10 λεπτά μέχρι να εξατμιστούν τα υγρά από τα μανιτάρια. Αλατίζετε ελαφρά και σβήνετε με το κρασί και το πετιμέζι.\nΓια το άλειμμα: Στο μπλέντερ του μίξερ σας ρίχνετε τη μουστάρδα, το μέλι, το λευκό κρασί, το θυμάρι, το φρεσκοτριμμένο πιπέρι και λίγο αλάτι. Τα κτυπάτε καλά μέχρι να γίνει ένας ομοιογενής πολτός. Αν βγεί λίγο πηκτός αραιώστε τον με λίγο νεράκι.\nΠλένετε το κοτόπουλο καλά, το σκουπίζετε με απορροφητικό χαρτί και το αλατίζετε εσωτερικά και εξωτερικά. Το γεμίζετε με την έτοιμη γέμιση και ή ράβετε την τρύπα με την ειδική βελόνα και τον σπάγκο ή για λόγους ευκολίας την βουλώνετε με ένα πράσινο μήλο.\nΜε ένα πινέλο αλείφετε καλά το κοτόπουλο με το άλειμμά του. Βάζετε το κοτόπουλο σε ένα ταψί και το ψήνετε στο φούρνο στους 180 βαθμούς για περίπου 1 ώρα και 10 λεπτά σκεπασμένο με λαδόχαρτο. Αφαιρείτε το λαδόχαρτο και το αφήνετε να ροδοκοκκινίσει καλά για 20 λεπτά περίπου. Αν σας περίσσεψε άλειμμα στη μέση του ψησίματος ξαναλείφτε το κοτόπουλο. Όταν ψηθεί βγάλτε το μηλαράκι, μαζέψτε τη γέμιση σε ένα μπολ, κόψτε το κοτόπουλο σε μερίδες και σερβίρετε σε πιατέλα.\nΣυνταγή: Κοτόπουλο γεμιστό με μανιτάρια, σταφίδες με σάλτσα από πετιμέζι και γλυκό κρασί\nTags: κοτόπουλο κοτόπουλο γεμιστό κυρίως πιάτα πουλερικά συνταγές φούρνο φούρνου Χριστούγεννα Χριστουγεννιάτικες συνταγές


ΒΟΛΤΑ ΣΤ΄ΟΝΕΙΡΟ: ΑΛΦΑΒΗΤΑΡΙΟ\nΤο πρώτο βιβλίο,\nτο Αλφαβητάριο ή Αναγνωστικό της Α΄Δημοτικού.\nΑπό το Α μέχρι το Ω, τα 24 γράμματα της αλφαβήτας,\nοι πρώτες συλλαβές, λεξούλες με τόνους\nκαι έπειτα προτάσεις και ολόκληρα κείμενα.\nΗ πρώτη επαφή με το σχολειό.\nΟ μαγικός κόσμος της μάθησης,\nτης γραφής και της ανάγνωσης.\n(και όλων όσων ηλικιακά είναι στα -άντα ή -ήντα)\nήταν αυτό με ήρωες την Άννα, την Λόλα,\nτον Μίμη, την Έλλη,\nπου μαζί τους κάναμε τα πρώτα μας σχολικά βήματα.\nΤο αλφαβητάρι των συγγραφέων Ι. Γιαννέλη και Γ. Σακκά,\nπου κυκλοφόρησε το 1955 και παρέμεινε\nστην πρώτη τάξη του Δημοτικού σχολείου μέχρι το 1978,\nσήμα κατατεθέν μιας ολόκληρης εποχής.\nΗ κλασσική ελληνική οικογένεια με τα πολλά παιδιά ,\nο εργατικός πατέρας, η νοικοκυρά μητέρα, η καλή γιαγιά ,\nεπαγγέλματα και ασχολίες της εποχής,\nπαιχνίδια, ενδυμασίες, ήθη και έθιμα,\nπίστη και θρησκεία, πατρίδα και σχολικές εορτές,\nόλα αυτά ξεπροβάλλουν\nμέσα από την πολύ καλή εικονογράφηση του Κ. Γραμματόπουλου.\nπου χάιδεψε τις παιδικές μας ψυχές,\nμε μικρές , απλές συλλαβές και λέξεις,\nμε ζωντανές, πολύχρωμες ζωγραφιές ,\nπου ξεκινά η νέα σχολική χρονιά ,\nγίνεται γέφυρα στο ποτάμι των αναμνήσεων ,\nξυπνά γλυκές εικόνες από το παρελθόν,\nπαραπέμπει στα ανέμελα μαθητικά χρόνια\nτης πρώτης τάξης του Δημοτικού σχολείου,\nμας συνδέει με το παιδί που κάποτε υπήρξαμε\nκαι που ακόμα κρύβουμε μέσα μας !!\nνιώθω συγκίνηση και νοσταλγία !!\nΣτα πρωτάκια κι σ΄όλους τους μαθητές\nεύχομαι η φετινή σχολική χρονιά να ' ναι ευχάριστη ,\nγεμάτη χαμόγελα, διάθεση για μάθηση και ουσιαστική γνώση,\nστους γονείς τους εύχομαι κουράγιο και καλή δύναμη\nκαι στους φίλους δασκάλους και καθηγητές ,\nδίνοντας στους μαθητές τους\nτον καλύτερό τους εαυτό !!\nΥΓ. Αξίζει να διαβάσετε για το\nΣΧΟΛΕΙΟ ΤΗΣ ΖΩΗΣ και ΤΗΣ ΕΛΠΙΔΑΣ (ΕΔΩ)\nΑναρτήθηκε από Aθηνά Π.Κ. στις 12:05 π.μ.\nΕτικέτες αλφαβητάρι, σχολείο\nκαλή σχολική χρονιά!!!Πού το θυμήθηκες αυτό το βιβλίο, το πρόλαβα κι εγώ!!!\nKalhmera Athina,polu truferh kai omorfh h parousiash sou,ti mas thumises twra..polla filia apo Berolino\nΠανέμορφη, νοσταλγική, αναμνήσεις γεμάτη ανάρτηση.\nΠολύ γλυκειά ανάρτηση για τα χρόνια που όλα ήταν απλά και όμορφα!\nΥ.γ. Πήρες βραβειάκι!Έλα κάποια στιγμή να το παραλάβεις!\nΜας γέμισες όμορφες αναμνήσεις\nΚαλή χρονιά στα πρωτάκια!!!!!\nΠρίν μερικά χρόνια αγόρασα και εγώ το βιβλίο της πρώτης ,αυτό που είχαμε στα δικά μας χρόνια.\nΠολύ γλυκιά και όλο νοσταλγία η ανάρτηση σου Αθηνά μου.\n10 Σεπτεμβρίου 2009 - 4:52 μ.μ.\nΜε γυρισες πισω πολλα χρονια, ποσα δεν σου λεω!Καλη και δημιουργικη χρονια να εχουν ολα τα παιδια, μικρα και μεγαλα.\nΚαλό Φθινόπωρο Αθηνά! Και καλή σχολική χρονιά σε όλους τους μαθητές. Μου άρεσουν πολύ τα παλιά αναγνωστικά (τα έχει η μαμά μου).Οταν ήμουν φοιτήτρια είχα κάνει και μια εργασία πάνω σε αυτά: πως παρουσιάζονταν η πατρίδα, η θρησκεία και η οικογένεια μέσα από τα κειμενάκια και τις εικόνες τους :)\nΤο έχω και γώ το αναγνωστικό αυτό!Το αγόρασα κάποτε και θυμήθηκα τα μικράτα μου...ας είναι!\nΜε γέμισες νοσταλγία Αθηνά,καλή σχολική χρονιά στα παιδιά!\nΣε φιλώ για καληνύχτα...\nΑχ! τι είναι αυτό που μου κάνεις τώρα.... πολύ τρυφερό και νοσταλγικό!\n11 Σεπτεμβρίου 2009 - 2:10 π.μ.\nDon.Mateous ο Γρίνιας είπε...\nΑχ βρε Αθηνούλα μου. Πόσο όμορφα τα παρουσιάζεις και πόση χαρμολύπη με όλα τούτα φέρνεις στο νου μου!!!\nΘυμάμαι με πόση χαρά και αγωνία περίμενα την πρώτη του σχολειού και της «μάθησης»!!!\nΊσαμε την ώρα που μπήκα στην τάξη.\nΤότε όλα άλλαξαν μέσα μου και με θλίψη διαπίστωσα ότι ο ερχομός εκείνου του σχολειού, διέκοψε βίαια τις μέχρι τότε σπουδές μου.\nΜε αγάπη και άπειρες εξωσχολικές σπουδές\n11 Σεπτεμβρίου 2009 - 11:10 π.μ.\nΠοιος από τους παλιούς δεν θυμάται το παλιό αναγνωστικό;\nΠοιος έστω και λίγο δεν έχει μια γεύση νοσταλγίας;\nΤοτε που πηγαίναμε κι εμεις σχολείο...\nΜετά άλλαξαν οι καιροί, άλλαξαν και τα βιβλία και γίνανε πιο πολλά και πιο ... βαρειά ! ! !\nΕύχομαι να γίνει γνώση αυτο το βάρος τους και σκοπός η μόρφωσή τους!\nΚαλή χρονιά σε ολους μαθητές και διδασκάλους.\n11 Σεπτεμβρίου 2009 - 5:53 μ.μ.\nΠάλι μεγαλούργησες με την ανάρτηση σου Αθηνά. Δε νομίζω ότι υπάρχει κανείς από τη γενιά μας και τη γενιά των γονιών μας που να μη θυμάται με πολύ αγάπη αυτό το βιβλίο. `οσα χρόνια κι αν περάσουν θα θυμόμαστε τα κείμενα και τις εικόνες του. Αντίθετα με τα σημερινά βιβλία, που είναι σε τεύχη που διαλύονται σχεδόν αμέσως, ανακατεμένα κείμενα, ασκήσεις κι ότι άλλο φανταστείς και τα παιδιά δεν μπορούν να τ' αγαπήσουν, όπως αγαπήσαμε εμείς αυτό το υπέροχο αλφαβητάρι. Την καληνύχτα μας.\nΑυτό το αναγνωστικό το έχω και εγώ!\nΔώρο της μαμάς και του μπαμπά σε μικρότερη ηλικία.\nΑλλά όσο περνάνε τα χρόνια μου μ΄αρέσει όλο και περισσότερο.Καλή σχολική χρονιά σε όλα τα παιδάκια.\n13 Σεπτεμβρίου 2009 - 12:45 π.μ.\nΠω, πω, πόσο πίσω με πήγες Αθηνούλα μου... Χάνεται στο βάθος της ιστορίας! Να'σαι καλά για την ανάμνηση, φιλάκια πολλά!\nΚαλησπέρα και από εμένα. Αχ πόσο ζηλεύω εκείνα τα παιδιά που τώρα ανοίγει μπροστά τους όλος ο κόσμος των λέξεων.\nΜα πιο πολύ ζηλεύω εκείνους που τους μαθαίνουν, από το χέρι τους κρατούν οδηγώντας τους στην αλφαβήτα...\nΜακάρι να ξεκινούσαν ακόμη και σήμερα με αυτό το αλφαβητάρι τα παιδιά και όχι με την "πατάτα"\nσ΄αυτό έμαθα ένα μεσημέρι ξαφνικά να διαβάζω\nθυμάμαι τα ίδια κείμενα, την ίδια εικονογράφιση\nαλλά ήταν μακρόστενο\nμάλιστα επειδή το είχα διαλύσει\nτο είχα ράψει στη ράχη με κηρωμένη κλωστή!\n19 Σεπτεμβρίου 2009 - 4:38 μ.μ.\nΣαμιωτάκι μου ευαίσθητο!\nΜε πόση τρυφερότητα Καλωσόρισες τα πρωτάκια και όλα τα παιδιά!\nΣε ευχαριστώ γαι τις όμορφες αναμνήσεις!\nΠολλά φιλάκια από τη δροσοσταλίδα με αγάπη!\nΝα περάσεις κάποια στιγμή..μπορεί να χαρείς..\n19 Σεπτεμβρίου 2009 - 6:40 μ.μ.\nεξαιρετική ανάρτηση. Με γέμισες τρυφερές αναμνήσεις. Καλή σχολική χρονιά σε όλους\n@ Artanis το θυμάμαι γιατί είναι αξέχαστο , το πρώτο μας βιβλίο !!\n@ Βenikos place τι σας θύμισα και τι θυμήθηκα , να σαστε καλά !!\n@ GVarvakis να σαι καλά,\nαπορώ, πότε προλαβαίνεις τόσα μπλογκάκια?\nBenikos και GVarvakis πού να προλάβω τις αναρτήσεις σας?\nέχετε και πόσες σελίδες , προσπαθώ αλλά δεν σας προλαβαίνω παιδιά!!!!\n@Ερατώ θα έλθω , σ ευχαριστώ πολύ !!\n@ Ανεμώνη πραγματι υπέροχο βιβλίο, μ αυτό μάθαμε γραφή και ανάγνωση, μ αυτό μπήκαμε στο θαυμαστό κόσμο των γραμμάτων !!\n@ Σταλαματία ,\nμια γενιά είμαστε , η γενιά των -άντα, με τα ίδια βιβλία μεγαλώσαμε , να σαι καλά!!\n@ Δημιουργία κι εγώ γύρισα χρόνια πίσω, πόσα δεν σου λέω , χαχα !!\n@ Dorothy στα βιβλία αυτά αναφέρονταν το τρίπτυχο Πατρίδα-Θρησκεία-Οικογένεια ,\n@ Αgrampelli τα παλιά αναγνωστικά επανεκδόθηκαν και έγιναν ανάρπαστα από τους συνομιλήκους μας\n@ Μαριελίτσα και σένα σου θυμίζει όμορφα χρόνια !!\n@ Μαtheous οι πρώτες λέξεις του σχολειού ανεξίτηλα γράφτηκαν στην μνήμη μας\n@Αριστόδημε πολύ όμορφη η ευχή σου !! Είθε ....\n26 Σεπτεμβρίου 2009 - 7:10 μ.μ.\n@ Iza όσα χρόνια κι αν περάσουν θα θυμόμαστε !! (περιμένω την φιογκοανάρτηση)καλή βδομάδα\n@ ΑΓΑΠΗ το Αλφαβητάρι αρέσει και στις κόρες μου και μέσα απ αυτό βλέπουν πράγματα της τότε εποχής , καλή βδομάδα\n@ Μ. ΤΖΙΡΙΤΑ σσσσ κρύβε λόγια , δεν λέμε πόσα χρόνια πίσω πήγαμε με τις αναμνήσεις του βιβλίου !!\n@ LIBRARIAN εμείς ζηλεύουμε κι οι κόρες μου το χουν πάρει κατάκαρδα που τέλειωσαν οι διακοπές και άρχισε το σχολείο !!\n@ ΚΑΝΑΡΙΝΕΝΙΑ δεν είναι νομίζω της εποχής σου το Αλφαβητάρι, αλλά το έχεις διαβάσει ,\nεγώ μ αυτό έμαθα γραμματα κι είναι πολυαγαπημένο !!\n@COCO κι εσύ νεώτερη αλλά το Αλφαβητάρι το έχεις διαβάσει, τελικά διαπιστώνω ότι το έχουν διαβάσει όλοι !! Καλή ποδηλατοβδομάδα\n@ ΑΝΕΜΩΝΗ το παρέλαβα και σ ευχαριστώ πάρα πολύ ,\n@ ΜΑRELD θάρθω (λίγο αργοπορημένη)\n27 Σεπτεμβρίου 2009 - 6:24 μ.μ.\n@ IPOLLITI κι εσύ της φουρνιάς μας είσαι !! Καλή βδομάδα σου εύχομαι\n27 Σεπτεμβρίου 2009 - 6:27 μ.μ.\n25 Ιανουαρίου 2010 - 8:18 π.μ.


Αντηλιακή προστασία… μηδέν | Η ΚΑΘΗΜΕΡΙΝΗ\nΑντηλιακή προστασία… μηδέν\n16 Μαΐου, 2015 16.05.2015 • 14:45\nΤρία στα δέκα δεν χρησιμοποιούν πάντα αντηλιακό και έξι στα δέκα δεν φορούν πάντα καπέλο όταν κυκλοφορούν στον ήλιο. Σχεδόν τα μισά δεν συνηθίζουν να κάθονται στη σκιά όταν βρίσκονται στην παραλία. Αλλωστε, ένα στα τρία δηλώνει ότι του αρέσει να έχει μαυρισμένο κορμί. Και σχεδόν έξι στα δέκα έχουν υποστεί ηλιακό έγκαυμα… Αυτή η εικόνα λανθασμένης συμπεριφοράς κατά την έκθεση στον ήλιο απαντάται σε παιδιά ηλικίας 9-13 ετών στην ηλιόλουστη Ελλάδα. Και καταδεικνύει την ανάγκη για την «επιμόρφωση» των Ελλήνων όσον αφορά τη σωστή τους σχέση με τον ήλιο από μικρή ηλικία.\nΗ επιμόρφωση αυτή είναι επιτακτική, με δεδομένο ότι η συχνότητα εμφάνισης δερματικών καρκίνων, σε παγκόσμιο επίπεδο, αυξάνεται. Κάθε χρόνο παγκοσμίως, καταγράφονται περισσότερα από δύο εκατομμύρια νέα περιστατικά, εκ των οποίων 130.000 είναι μελάνωμα. Στην Ευρώπη προσβάλλονται από την ασθένεια 12 γυναίκες και 6 άνδρες ανά 100.000 κατοίκους, ενώ η ετήσια αύξηση του αριθμού των νέων περιπτώσεων φτάνει και το 8%. Η αύξηση των κρουσμάτων σχετίζεται με την αλλαγή στη συμπεριφορά απέναντι στον ήλιο και κυρίως την ηλιοθεραπεία. Σύμφωνα με επιδημιολογικές μελέτες, τα δύο τρίτα των περιπτώσεων κακοήθους μελανώματος οφείλονται στην ηλιακή ακτινοβολία, ενώ σημαντικός παράγοντας για την εμφάνιση μελανώματος στην ενήλικη ζωή είναι τα ηλιακά εγκαύματα κατά την παιδική και εφηβική ηλικία.\nΟπως ανέφερε στην «Κ» ο επίκουρος καθηγητής πολιτικής Υγείας στο Πανεπιστήμιο Πελοποννήσου, Κυριάκος Σουλιώτης, «μέσα από πρόσφατες μελέτες σε παιδιά και εφήβους –στον νομό Κορινθίας–, της επιστημονικής μας ομάδας στο πανεπιστήμιο, οι οποίες διεξήχθησαν έπειτα από πρωτοβουλία της δρος Μαρίας Σαρίδη, φαίνεται ότι οι γνώσεις τόσο των εφήβων 15-18 ετών όσο και των μαθητών μικρότερης ηλικίας για την αντηλιακή προστασία δεν είναι σε ικανοποιητικό επίπεδο. Χαρακτηριστικά, όσον αφορά στους εφήβους, μόνο το 37,9% ανέφερε ότι γνωρίζει τι είναι το μελάνωμα και το 30% τι είναι η υπεριώδης ακτινοβολία, ενώ το 80% δεν γνωρίζει ότι το ηλιακό έγκαυμα αποτελεί επιβαρυντικό παράγοντα για την ανάπτυξη κακοήθους μελανώματος στο μέλλον». Αξίζει να σημειωθεί ότι μόλις το 16% των εφήβων αναφέρει ότι ο ήλιος είναι το ίδιο επικίνδυνος τον χειμώνα και το καλοκαίρι. Αναφορικά με τη στάση των μικρότερων μαθητών (9-13 ετών) απέναντι στον ήλιο, το 72% των παιδιών αναφέρει ότι χρησιμοποιεί πάντα αντηλιακό, με το 34,5% να μη γνωρίζει τον δείκτη προστασίας που χρησιμοποιεί, και μόνο το 46% δήλωσε ότι συνηθίζει να προστατεύεται στη σκιά στην παραλία και το 40% ότι φοράει πάντα καπέλο στον ήλιο. Ως απόλυτα λογική συνέπεια, το 42% των εφήβων και το 56% των μικρότερων μαθητών έχουν υποστεί ηλιακό έγκαυμα.\n«Θα μπορούσε να ειπωθεί ότι η αντηλιακή προστασία αποτελεί έναν παραμελημένο τομέα, που άπτεται της αγωγής υγείας στην Ελλάδα σήμερα», τονίζει ο κ. Σουλιώτης. Και διευκρινίζει ότι «στα σχολεία παρατηρείται ότι δεν παρέχονται επαρκείς πληροφορίες σε κανένα επίπεδο εκπαίδευσης για την ηλιακή ακτινοβολία και τα μέτρα αντηλιακής προστασίας που πρέπει κάποιος να λαμβάνει. Ετσι, η λήψη αντιηλιακής προστασίας κατά τη διάρκεια της σχολικής χρονιάς επαφίεται στην καλή διάθεση και την πιθανή ορθή ενημέρωση των εκπαιδευτικών. Κατά τη διάρκεια της γυμναστικής ή κατά τη διάρκεια των διαλειμμάτων, δεν υπάρχει σαφής οδηγία για συγκεκριμένα μέτρα (καπέλο, αντηλιακό, κ.λπ.). Οι γονείς, πάλι, εφαρμόζουν κάποια μέτρα εφόσον είναι σωστά ενημερωμένοι και έχουν αποκτήσει κατάλληλη κουλτούρα και γνώση, λαμβάνοντας πληροφορίες κυρίως από τα ΜΜΕ». Σύμφωνα με τον κ. Σουλιώτη, η αντηλιακή προστασία είναι μια διαδικασία που πρέπει να ενταχθεί στην κουλτούρα όλων και να εφαρμόζεται από πολύ μικρή ηλικία. Οπως τονίζει, «ο σχεδιασμός και η ενεργοποίηση συντονισμένων και συστηματικών ενημερωτικών δράσεων σε όλους τους τομείς της κοινωνικής και σχολικής ζωής θα συντελέσει στη βελτίωση των γνώσεων και στην αλλαγή της στάσης».


Bing Bang (+ βίντεο) | Μαθητικοί Χτύποι\nBing Bang (+ βίντεο)\nΜεγάλη Έκρηξη (αγγ: Big Bang, Μπιγκ Μπανγκ) είναι κοσμολογική θεωρία σύμφωνα με την οποία το Σύμπανδημιουργήθηκε από μια υπερβολικά πυκνή και θερμή κατάσταση, πριν από περίπου 13,8 δισεκατομμύρια χρόνια. Η θεωρία αυτή για τη δημιουργία του Σύμπαντος είναι η πιο διαδεδομένη σήμερα στην επιστημονική κοινότητα. Ο όρος Big Bangχρησιμοποιήθηκε για πρώτη φορά από τον Φρεντ Χόυλ σε ραδιοφωνική εκπομπή του BBC, το κείμενο της οποίας δημοσιεύθηκε το 1950. Ο Χόυλ δεν χρησιμοποίησε τον όρο για να περιγράψει μία θεωρία, αλλά για να ειρωνευθεί τη νέα ιδέα. Παρ’όλα αυτά ο όρος επικράτησε, αποβάλλοντας το ειρωνικό του περιεχόμενο.\nΜε βάση αυτές τις δύο παρατηρήσεις πρότεινε ως αρχή του Σύμπαντος το «πρωταρχικό άτομο», όπου ολόκληρη η μάζα του Σύμπαντος είναι συγκεντρωμένη σε ένα και μοναδικό σημείο και ο χωρόχρονος δεν έχει ακόμα δημιουργηθεί. Το «άτομο» αυτό κάποτε εξερράγη και από την ύλη που εκτοξεύθηκε δημιουργήθηκαν οι γαλαξίεςκαι οι αστέρες.\nΤο γνωστό και ως «φαινόμενο της μετατόπισης προς το ερυθρό» (redshift), η διαπίστωση δηλαδή ότι οι γαλαξίες απομακρύνονται μεταξύ τους, απόδειξη της κοινής εκκίνησης στο απώτατο παρελθόν.\nΗ παρατήρηση της μετατόπισης προς το ερυθρό φάσμα της κίνησης, δηλαδή, της απομάκρυνσης των γαλαξιών, ανήκει στον αστρονόμο/αστροφυσικό Έντουιν Χάμπλ. Γνωστός και ως ο Νόμος του Χαμπλ για την διαστολή του σύμπαντος, άρα και για την αρχή του. Διατυπώθηκε επισήμως από τους Χαμπλ και Χιούμασον το 1929.\nΠρος τιμήν τη, το τηλεσκόπιο που βρίσκεται σε τροχιά γύρω από την γη, πήρε το όνομά του. (Hubble Space Telescope – HST)\nΤο 1965 οι φυσικοί Άρνο Πενζίας και Ρόμπερτ Γουίλσον παρατήρησαν μια μικρού μήκους (μικροκυματική) διάχυτη ισότροπη ηλεκτρομαγνητική ακτινοβολία, που ερχόταν δηλαδή ομοιόμορφα απ” όλες τις διευθύνσεις, θερμοκρασίας 3Κ (–270 C), όπως αυτή που είχε προβλέψει ο Τζορτζ Γκάμοφ 17 χρόνια νωρίτερα.